
คำอธิบายรายละเอียดของข้อมูลที่ต้องเปิดเผยในหนังสือชี้ชวนส่วนสรุปข้อมูลสำคัญ
1. แนวทางการใช้ภาษา ตัวอักษร และจำนวนหน้า
· ภาษา ให้ใช้ภาษาที่กระชับ เข้าใจง่าย กรณีใช้ศัพท์เทคนิค ให้มีคำอธิบายท้าย factsheet เพิ่มเติมได้
· ตัวอักษร บริษัทจัดการสามารถกำหนดลักษณะตัวอักษรและขนาดได้ตามความเหมาะสม โดยควรมีขนาดตัวอักษรที่ผู้ลงทุนสามารถอ่านได้ง่ายและชัดเจน เช่น TH SarabunPSK 12 เป็นต้น
· จำนวนหน้า โดยทั่วไปควรมีจำนวน 2-3 หน้า กรณีกองทุนที่มีลักษณะพิเศษ บริษัทจัดการสามารถจัดทำ factsheet โดยไม่มีข้อจำกัดจำนวนหน้า เพื่อให้ผู้ลงทุนได้มีข้อมูลเพียงพอในการตัดสินใจลงทุน เช่น กองทุนรวม
ที่มีการจ่ายผลตอบแทนแบบซับซ้อน กองทุนที่มีประมาณการผลตอบแทน เป็นต้น
2. ประเภทกองทุนรวม / กลุ่มกองทุนรวม
    	ให้แสดงข้อมูลไม่เกิน 500 ตัวอักษร ดังนี้
· ประเภทกองทุน ตามประกาศลงทุนว่าด้วยเรื่องการจัดแบ่งประเภทกองทุน (เช่น กองทุนรวมตราสารหนี้ กองทุนรวมตลาดเงิน กองทุนรวมตราสารทุน เป็นต้น) / ลักษณะเฉพาะบางประการ / ลักษณะพิเศษของกองทุน (เช่น กองทุนรวมฟีดเดอร์ กองทุนรวมมีประกัน กองทุนรวมเพื่อการเลี้ยงชีพ กองทุนรวม
หน่วยลงทุน เป็นต้น)
· กลุ่มกองทุนรวม จัดประเภทกองทุนรวมตามกลุ่มที่สมาคมบริษัทจัดการลงทุนกำหนด
3. นโยบายและกลยุทธ์การลงทุน
    	ให้แสดงข้อมูลแบบสั้น กระชับ ใช้ถ้อยคำที่เข้าใจง่ายไม่เกิน 1,500 ตัวอักษร โดยสรุปเป็น bullet point อย่างน้อย ดังนี้
· นโยบายการลงทุนของกองทุน มีการลงทุนในทรัพย์สินใด มี derivative เพื่อ Efficient Portfolio Management หรือไม่ 
· กรณีมีการลงทุนในหน่วยลงทุนของกองทุนหลัก ให้เปิดเผยชื่อกองทุนหลักด้วย
· กรณีที่กองทุนมีนโยบายลงทุนในคริปโทแอสเซ็ทให้เปิดเผยฐานะการลงทุนสูงสุด (maximum limit) ที่มี net exposure ในคริปโทแอสเซ็ท
· กรณีกองทุนรวมอีทีเอฟที่มีกลยุทธ์ leveraged และ inverse (“L&I ETFs”) ให้ระบุข้อมูลที่เกี่ยวข้องกับลักษณะเฉพาะของ L&I ETFs อย่างน้อยเกี่ยวกับวิธีการลงทุนและเครื่องมือที่ใช้
· กรณีมีนโยบายลงทุนใน L&I ETFs ให้เปิดเผยว่ามีหรือจะมีการลงทุนในกองทุนรวมดังกล่าวด้วย
· กรณีกองทุนรวมคริปโทอีทีเอฟให้ระบุเวลาในการกำหนดมูลค่ายุติธรรม
· ชื่อ บลจ. ที่บริหารจัดการกองทุนหลัก (ถ้ามี)
· กลยุทธ์ในการบริหารจัดการลงทุน เช่น 
- มุ่งหวังให้ได้รับผลประกอบการเคลื่อนไหวตามดัชนีชี้วัด (passive management/ index tracking)
- มุ่งหวังให้ได้รับผลประกอบการเคลื่อนไหวตามราคาคริปโทเคอร์เรนซีที่มุ่งลงทุน
- มุ่งหวังให้ได้รับผลประกอบการเคลื่อนไหวสูงกว่าดัชนีชี้วัด (“active management”) โดยกรณีที่กองทุนรวมมีการเรียกเก็บ performance fee ให้เปิดเผยกลยุทธ์และแนวทางในการจัดการกองทุนรวมเพื่อให้บรรลุถึงเป้าหมายที่กำหนดไว้ในนโยบายการลงทุนของกองทุนเพิ่มเติมให้ชัดเจนด้วย
- มุ่งหวังให้ได้รับผลประกอบการเคลื่อนไหวตามกองทุนหลัก (passive management/ index tracking) 
  โดยกองทุนหลักมุ่งหวังให้ได้รับผลประกอบการเคลื่อนไหวสูงกว่าดัชนีชี้วัด (active management)
- มุ่งหวังให้ได้รับผลประกอบการเคลื่อนไหวทวีคูณกับผลตอบแทนรายวันของดัชนีที่กองทุนรวมใช้อ้างอิง (leveraged management)
- มุ่งหวังให้ได้รับผลประกอบการเคลื่อนไหวตรงกันข้ามกับผลตอบแทนรายวันของดัชนีที่กองทุนรวมใช้อ้างอิง (inverse management)
- มุ่งหวังให้ผลประกอบการเคลื่อนไหวตามกองทุนหลัก โดยกองทุนหลักมุ่งหวังให้ได้รับผลประกอบการเคลื่อนไหวทวีคูณกับผลตอบแทนรายวันของดัชนีที่กองทุนรวมใช้อ้างอิง (leveraged management)
- มุ่งหวังให้ผลประกอบการเคลื่อนไหวตามกองทุนหลัก โดยกองทุนหลักมุ่งหวังให้ได้รับผลประกอบการเคลื่อนไหวตรงกันข้ามกับผลตอบแทนรายวันของดัชนีที่กองทุนรวมใช้อ้างอิง (inverse management)
   	ทั้งนี้ หากเป็นกองทุนรวมที่มีกลยุทธ์ในการลงทุนที่มีลักษณะเฉพาะ เช่น กองทุนรวมที่มีกลยุทธ์การลงทุนที่มุ่งเน้นการสร้างผลตอบแทนที่เป็นบวกได้ในทุกสภาวะตลาด (absolute return fund) กองทุนรวมที่ระบุว่า
จะเลิกกองทุนหรือรับซื้อคืนหน่วยลงทุนอัตโนมัติเมื่อหน่วยลงทุนมีมูลค่าตามเป้าหมายที่กำหนด (“trigger fund”) กองทุน Smart Beta  เป็นต้น ให้เปิดเผยกลยุทธ์และแนวทางในการจัดการกองทุนรวมเพื่อให้บรรลุถึงเป้าหมาย
ที่กำหนดไว้ในนโยบายการลงทุนของกองทุนเพิ่มเติมด้วย
4. ผลการดำเนินงานและดัชนีชี้วัดย้อนหลัง 5 ปีปฏิทิน 

	ให้แสดงผลการดำเนินงานเปรียบเทียบย้อนหลังตามปีปฏิทินเป็นระยะเวลาอย่างน้อย 5 ปี (หรือตั้งแต่จัดตั้งกองทุนรวมกรณียังไม่ครบ 5 ปี) ในรูปกราฟแท่งเปรียบเทียบกับ
            (1) ดัชนีชี้วัด
            (2) ค่าเฉลี่ยของผลการดำเนินงานในกลุ่มเดียวกัน 
	โดยใช้วิธีวัดผลการดำเนินงานตามที่กำหนดในประกาศคณะกรรมการตลาดทุนว่าด้วยหลักเกณฑ์
การจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย กองทุนรวมเพื่อผู้ลงทุนประเภทสถาบัน และกองทุนส่วนบุคคล ทั้งนี้ เพื่อให้ผู้ลงทุนสามารถเปรียบเทียบข้อมูลผลการดำเนินงานของกองทุนรวมกับ
ผลการดำเนินงานของกลุ่มประเภทกองทุนรวม ณ จุดขายได้ง่าย บริษัทจัดการอาจแสดงผลการดำเนินงานของกลุ่มประเภทกองทุนรวมตามที่สมาคมบริษัทจัดการลงทุนกำหนดนั้นในรูปกราฟแท่งได้
5. ผลการดำเนินงานย้อนหลังแบบปักหมุด 

	ให้แสดงผลการดำเนินงานย้อนหลังแบบปักหมุดเปรียบเทียบกับดัชนีชี้วัด และค่าเฉลี่ยของ
ผลการดำเนินงานในกลุ่มเดียวกัน นอกจากนี้ ให้แสดงความผันผวนของผลการดำเนินงานและความผันผวนของดัชนีชี้วัด นับจากวันรายงานผลการดำเนินงานย้อนหลังเป็นระยะเวลาอย่างน้อย 3 เดือน 6 เดือน 1 ปี  3 ปี 5 ปี 
10 ปีล่าสุด หรือย้อนหลังตามจำนวนปีที่เกินกว่า 10 ปี หรือย้อนหลังนับจากวันรายงานผลการดำเนินงานไปจนถึงวันที่จดทะเบียนทรัพย์สินกองทุนรวม (inception date) ตามลำดับ โดยใช้วิธีวัดผลการดำเนินงานตามที่กำหนดในประกาศคณะกรรมการกำกับตลาดทุนว่าด้วยหลักเกณฑ์การจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย กองทุนรวมเพื่อผู้ลงทุนประเภทสถาบัน และกองทุนส่วนบุคคล  
6. แผนภาพแสดงระดับความเสี่ยงของกองทุนรวม (risk indicator) สำหรับกองทุนรวมทั่วไป 

	แสดงรูปภาพระดับความเสี่ยงของกองทุนรวมเป็นลักษณะแนวนอน โดยให้มีแถบสีเดียวในช่องระดับ
ความเสี่ยงของกองทุน  เพื่อไม่เป็นการชี้นำผู้ลงทุนให้เข้าใจผิดถึงความหมายของแต่ละระดับสี ประกอบกับแสดงระดับความเสี่ยง (Risk Profile) พร้อมคำอธิบายความเสี่ยงตามระดับความเสี่ยงของกองทุนซึ่งมีค่าอยู่ระหว่าง 1 ถึง 8 โดยมีรายละเอียดเพิ่มเติม ดังนี้
- กรณีกองทุนรวมมี net exposure ในคริปโทแอสเซ็ทให้ระบุว่า “มี net exposure ในคริปโทแอสเซ็ท x%” หรือระบุถ้อยคำที่ทำให้ผู้ลงทุนทราบว่ากองทุนมีการลงทุนในคริปโทแอสเซ็ท
- กรณี L&I ETFs ให้ระบุถ้อยคำที่ทำให้ผู้ลงทุนทราบว่ากองทุนรวมมุ่งเน้นลงทุนใน derivatives ที่อ้างอิงสินทรัพย์ใด เช่น “เน้นลงทุน derivatives ที่อ้างอิง...[เช่น ตราสารทุน ตราสารหนี้ เป็นต้น]”
ทั้งนี้ บริษัทจัดการอาจปรับคำอธิบายให้สอดคล้องกับนโยบายการลงทุนของแต่ละกองทุน โดยเทียบเคียงกับภาคผนวก 2 ของ ทน. 87/2558 เรื่อง การลงทุนของกองทุน ลงวันที่ 17 ธันวาคม พ.ศ. 2558 และที่แก้ไขเพิ่มเติม
	Risk Profile
	ระดับ
ความเสี่ยง
	ประเภท
	คำอธิบาย

	เสี่ยงต่ำ
	1
	กองทุนรวม
ตลาดเงินที่ลงทุนเฉพาะในประเทศ
	ลงทุนในเงินฝาก ตราสารเทียบเท่าเงินฝาก พันธบัตรรัฐบาล หรือพันธบัตร ธปท. ซึ่งมีอายุไม่เกิน 397 วัน โดยไม่มี
ความเสี่ยงต่างประเทศ

	เสี่ยงปานกลาง ค่อนข้างต่ำ
	2
	กองทุนรวม
ตลาดเงิน
	ลงทุนในเงินฝาก ตราสารเทียบเท่าเงินฝาก พันธบัตรรัฐบาล หรือพันธบัตร ธปท. ซึ่งมีอายุไม่เกิน 397 วัน โดยมี
ความเสี่ยงต่างประเทศไม่เกิน 50%

	เสี่ยงปานกลาง ค่อนข้างต่ำ
	3
	กองทุนรวม
พันธบัตรรัฐบาล
	ลงทุนในพันธบัตรรัฐบาลเป็นหลัก โดยเฉลี่ยในรอบปี
ไม่น้อยกว่า 80 % ของ NAV

	เสี่ยงปานกลาง ค่อนข้างต่ำ
	4
	กองทุนรวม
ตราสารหนี้ 
	ลงทุนในพันธบัตรรัฐบาล และตราสารหนี้เอกชน โดยมี
ตราสาร non-investment grade / unrated ไม่เกิน 20 % ของ NAV

	เสี่ยงปานกลาง ค่อนข้างสูง
	5
	กองทุนรวม
ตราสารหนี้

	ลงทุนในพันธบัตรรัฐบาล และตราสารหนี้เอกชน โดยมี
ตราสาร non-investment grade / unrated เกินกว่า 20 % แต่น้อยกว่า 60 %  ของ NAV

	
	
	กองทุนรวมผสม

	ลงทุนในตราสารทุน ตราสารหนี้ และ/หรือทรัพย์สินทางเลือก โดยมีสัดส่วนการลงทุนในตราสารทุนน้อยกว่า 
80 % ของ NAV

	เสี่ยงสูง 

	6
	กองทุนรวม
ตราสารหนี้
	ลงทุนในตราสารหนี้เอกชนเป็นหลัก โดยมีตราสาร non-investment grade /  unrated ไม่น้อยกว่า 60 %  ของ NAV

	
	
	กองทุนรวมผสม

	ลงทุนในตราสารทุน ตราสารหนี้ และ/หรือทรัพย์สินทางเลือก โดยมีสัดส่วนการลงทุนในตราสารทุนไม่น้อยกว่า 80 % ของ NAV

	
	
	กองทุนรวม
ตราสารทุน
	ลงทุนในตราสารทุนเป็นหลักโดยเฉลี่ยในรอบปี
ไม่น้อยกว่า 80 % ของ NAV

	
	
	กองทุนรวม
หุ้นระยะยาว
	ลงทุนในตราสารทุน โดยเฉลี่ยในรอบปีไม่น้อยกว่า 
65 % ของ NAV

	เสี่ยงสูง
	7
	กองทุนรวม 
หมวดอุตสาหกรรม
	ลงทุนในตราสารทุน โดยเน้นเพียงบางหมวดอุตสาหกรรมโดยเฉลี่ยในรอบปีไม่น้อยกว่า 80 % ของ NAV

	เสี่ยงสูงมาก
	8
	กองทุนรวม
ทรัพย์สินทางเลือก
	ลงทุนในทรัพย์สินทางเลือก เช่น REITs/ infrastructure fund/ property fund/ private equity/ ดัชนีสินค้าโภคภัณฑ์/ ทองคำ/ น้ำมันดิบ เป็นต้น โดยเฉลี่ยในรอบปีไม่น้อยกว่า 80 % ของ NAV

	
	
	กองทุนรวมอีทีเอฟ
ที่มีกลยุทธ์ leveraged และ inverse
	ลงทุนโดยมุ่งหวังผลประกอบการเคลื่อนไหวทวีคูณหรือตรงกันข้ามกับผลตอบแทนรายวันของดัชนีที่กองทุนรวมใช้อ้างอิง

	เสี่ยงสูงมากอย่างมีนัยสำคัญ
	8+
	กองทุนรวมคริปโท
อีทีเอฟ
	ลงทุนโดยตรงในคริปโทเคอร์เรนซี โดยเฉลี่ยในรอบปีบัญชีไม่น้อยกว่า 80 % ของ NAV

	ทั้งนี้ การพิจารณาระดับความเสี่ยงให้ดำเนินการเพิ่มเติมดังนี้ 
(1) กรณีเป็นกองทุนรวมที่มีนโยบายลงทุนใน structured note บลจ. จะต้องพิจารณาระดับความเสี่ยงของกองทุนรวมตามลักษณะการจ่ายผลตอบแทนตัวแปรอ้างอิง
(2) กรณีเป็นกองทุนรวมที่มีการลงทุนในโทเคนดิจิทัลเพื่อการลงทุนให้พิจารณาระดับความเสี่ยงของกองทุนรวมตาม substance ของโทเคนดิจิทัลเพื่อการลงทุนและในกรณีโทเคนดิจิทัลเพื่อการลงทุนเป็นตราสารหนี้
ให้พิจารณา credit rating ด้วย


7. ดัชนีชี้วัด
	ให้แสดงดัชนีชี้วัดซึ่งเป็นไปตามตามประกาศของสมาคมบริษัทจัดการลงทุนว่าด้วยมาตรฐานการวัดและนำเสนอผลการดำเนินงานของกองทุนรวม
สำหรับกองทุนรวม SRI ให้บริษัทจัดการดำเนินการวัดผลการดำเนินงานโดยเปรียบเทียบกับดัชนีชี้วัดที่เป็นดัชนีที่ใช้วัดผลตอบแทนทุกประเภทจากการลงทุนในหลักทรัพย์ (total return index: “TRI”) ซึ่งสอดคล้องกับนโยบายการลงทุน วัตถุประสงค์ หรือกลยุทธ์การลงทุนของกองทุนรวม SRI ทั้งนี้ หากตัวชี้วัดดังกล่าวเป็นดัชนี TRI 
ที่จัดทำโดยตลาดหลักทรัพย์แห่งประเทศไทย ซึ่งมีการจัดทำดัชนี TRI ที่นำสัดส่วนผู้ถือหลักทรัพย์รายย่อยของแต่ละหลักทรัพย์ (free float) มาถ่วงน้ำหนักในการคำนวณดัชนี (“ดัชนี free float TRI”) ด้วย บริษัทจัดการต้องใช้ดัชนี free float TRI นั้น เป็นตัวชี้วัดในการวัดผลการดำเนินงานของกองทุนรวม SRI
8. ข้อมูลกองทุนรวม
	ให้แสดงข้อมูลที่สำคัญของกองทุน อย่างน้อย ดังนี้
	8.1 วันจดทะเบียนกองทุน (วัน เดือน ปี) เช่น 3 ม.ค. 65
	8.2 วันเริ่มต้น class (ถ้ามี) (วัน เดือน ปี) เช่น 3 ม.ค. 65
    	8.3 นโยบายการจ่ายเงินปันผล (จ่าย / ไม่จ่าย)
     	8.4 อายุกองทุน (สามารถระบุหน่วยเป็น “ปี เดือน วัน” ได้ตามความเหมาะสม)
8.5 การป้องกันความเสี่ยง FX (กรณีมีความเสี่ยง FX) โดยระบุรูปแบบอย่างใดอย่างหนึ่งตามที่กำหนดไว้
ของกองทุนรวมหรือแต่ละ class เช่น
(1) ป้องกันทั้งหมด (fully hedged) 
(2) ป้องกันบางส่วน (partially hedged) โดยให้ระบุค่าที่ บลจ. กำหนดด้วย เช่น ไม่เกิน X % เป็นต้น
(3) ตามดุลพินิจของผู้จัดการกองทุน (dynamic hedging) 
(4) ไม่ป้องกัน (unhedged)  เป็นต้น
8.6 การเรียกเก็บค่าธรรมเนียมตามผลการดำเนินงาน (มี / ไม่มี)
9. ผู้จัดการกองทุนรวม
	ให้เปิดเผยรายชื่อผู้จัดการกองทุนรวมที่ได้รับมอบหมายไม่เกิน 2 รายชื่อ และวันที่ผู้จัดการกองทุนรวม
เริ่มบริหารจัดการ เช่น นาย กอไก่ กุ๊กกุ๊ก (ตั้งแต่ 3 ม.ค. 65)
	                 นาย ปอปลา ตากลม (ตั้งแต่ 1 มิ.ย.65)
	กรณีที่บริษัทจัดการบริหารงานแบบเป็นทีม ให้ระบุเป็นทีมหรือให้ใส่เฉพาะชื่อของผู้จัดการกองทุนรวม
ที่รับผิดชอบหลักไม่เกิน 2 รายชื่อ
	กรณีเป็นกองทุนรวมผสมที่มีการบริหารกองทุนรวมแบบ asset allocation ให้ระบุเฉพาะผู้จัดการกองทุนรวมที่ลงทุนใน asset หลักก็ได้ไม่เกิน 2 รายชื่อ
9/1. คณะกรรมการชะรีอะฮ์หรือที่ปรึกษาชะรีอะฮ์
	ให้เปิดเผยรายชื่อคณะกรรมการชะรีอะฮ์หรือที่ปรึกษาชะรีอะฮ์ อย่างน้อย 1 ชื่อ  ทั้งนี้ ในกรณีเป็นคณะกรรมการชะรีอะฮ์ให้ใส่ชื่อประธานหรือผู้รับผิดชอบหลัก เช่น นายสมมุติ ไม่จริง และคณะฯ เป็นต้น
10. การเข้าร่วมโครงการแนวร่วมปฏิบัติของภาคเอกชนไทยในการต่อต้านการทุจริต (CAC)
 	ให้บริษัทจัดการเปิดเผยผลการเข้าร่วมโครงการแนวร่วมปฏิบัติของภาคเอกชนไทยในการต่อ
ต้านการทุจริตอย่างหนึ่งอย่างใด ดังนี้
 	(1) ได้ประกาศเจตนารมณ์เข้าร่วม CAC 
	(2) ได้รับการรับรองจาก CAC 
	(3) มีบริษัทแม่ดูแลให้ทำตามกฎหมาย 
	(4) ไม่ได้เข้าร่วม CAC/ไม่มีบริษัทแม่ดูแลให้ทำตามกฎหมาย
11. การจัดอันดับกองทุน Morningstar 
	ให้บริษัทจัดการสามารถแสดงข้อมูลการจัดอันดับกองทุน Morningstar ทั้งนี้ การแสดงข้อมูลดังกล่าว ต้องเป็นความจริง ถูกต้อง และเป็นเป็นปัจจุบัน
12. การซื้อ ขายคืนหน่วยลงทุน
	ให้ระบุข้อมูลเกี่ยวกับการซื้อขายหน่วยลงทุน เช่น วันทำการซื้อ วันทำการขายคืน เวลาทำการ การซื้อ
ครั้งแรกขั้นต่ำ (บาท) การซื้อครั้งถัดไปขั้นต่ำ (บาท)  การขายคืนขั้นต่ำ (บาท)  ยอดคงเหลือขั้นต่ำ (บาท)  ระยะเวลาการรับเงินค่าขายคืน (T + จำนวนวัน) เป็นต้น ทั้งนี้ บริษัทจัดการสามารถเปิดเผยข้อมูลที่เกี่ยวข้องเพิ่มเติมได้
ในหมายเหตุ 
13. ค่าธรรมเนียม (รวมภาษีมูลค่าเพิ่ม ภาษีธุรกิจเฉพาะหรือภาษีอื่นใดแล้ว)
	13.1 ค่าธรรมเนียมที่เรียกเก็บจากกองทุนรวม 
	       ให้เปิดเผยค่าธรรมเนียมที่เรียกเก็บจริงจากการจัดการและค่าใช้จ่ายรวมต่อปี ทั้งนี้ หากบริษัทจัดการมีความประสงค์ต้องการเปลี่ยนแปลงอัตราที่เรียกเก็บจริง ให้บริษัทจัดการปรับปรุงข้อมูลในหนังสือชี้ชวนให้เป็นปัจจุบัน และดำเนินการตามนี้ให้ครบถ้วน ประกอบด้วยเผยแพร่ในเว็บไซต์บริษัทจัดการ แจ้งตัวแทนขาย
หน่วยลงทุนกองทุนรวม และนำส่งสำนักงานผ่านระบบอิเล็กทรอนิกส์ก่อนการเปลี่ยนอัตราที่เรียกเก็บจริงจะมีผลใช้บังคับ
บริษัทจัดการต้องเปิดเผยว่ากองทุนหรือชนิดหน่วยลงทุนมีการจ่ายค่าตอบแทนแก่ตัวแทนขายหน่วยลงทุนของกองทุนรวม (trailer fee) หรือไม่
[image: ]ตัวอย่าง ค่าธรรมเนียมที่เรียกเก็บจากกองทุนรวม (% ต่อปีของ NAV)

	       กรณีที่บริษัทจัดการมีการเรียกเก็บค่าธรรมเนียมตามผลการดำเนินงาน (performance fee) ให้แสดงข้อมูลที่เกี่ยวข้องโดยให้แสดงข้อมูลไม่เกิน 100 ตัวอักษร และมีข้อมูลสำคัญอย่างน้อย ดังนี้ (ตัวอย่างการเปิดเผยรายละเอียด performance fee ตามตาราง)
·  คำอธิบายรายละเอียดและลักษณะสำคัญเกี่ยวกับรูปแบบการเรียกเก็บ performance fee 
·  ตัวชี้วัดอ้างอิงผลการดำเนินงาน (reference indicator) ในกรณีที่แตกต่างกับดัชนีชี้วัดที่ระบุในข้อ 4 ให้อธิบายรายละเอียดเพิ่มเติมไว้ในหมายเหตุ
·  อัตรา performance fee ที่เรียกเก็บเป็นค่าคงที่
·  ช่องทางศึกษารายละเอียดเกี่ยวกับการเรียกเก็บ performance fee เพิ่มเติม (เช่น หนังสือ      ชี้ชวนฉบับเต็ม เว็บไซต์ของบริษัทจัดการ)
·  คำอธิบายอัตรา performance fee ที่แสดงในตาราง โดยให้บริษัทจัดการอธิบายวิธีการนำไปใช้คำนวณ performance fee ไว้ในหมายเหตุ พร้อมทำเครื่องหมายกำกับอัตราดังกล่าวไว้ในตารางเพื่อให้ผู้ลงทุนสามารถพิจารณาประกอบความเข้าใจได้อย่างชัดเจน
·  คำอธิบายในหมายเหตุว่า “รายการรวมค่าใช้จ่ายที่แสดงในตารางไม่ได้รวมค่าธรรมเนียมตามผลการดำเนินงาน ผู้ลงทุนสามารถศึกษารายละเอียดการเรียกเก็บจริงเพิ่มเติมได้จากรายงานกองทุนรวม” 

[image: ]ตัวอย่าง ค่าธรรมเนียม performance fee (% ของ excess performance)

	       กรณีกองทุนรวมมีค่าตอบแทนที่ได้รับจากบริษัทจัดการต่างประเทศ (rebate fee) ให้ระบุอัตราดังกล่าว (% ของ NAV) ในหมายเหตุ เพื่อให้ผู้ลงทุนทราบด้วย
     	       กรณีกองทุนรวม trigger fund ให้เปิดเผยรายละเอียดข้อมูลการเรียกเก็บค่าธรรมเนียมต่าง ๆ 
ในหมายเหตุ เช่น
·  บริษัทจัดการจะเก็บค่าธรรมเนียมการจัดการเต็มระยะเวลา Y เดือน ในอัตราไม่เกิน X % ต่อปี
ของ NAV แม้ว่ากองทุนรวมถึงเป้าหมายก่อน Y เดือน 
·  การจะเก็บค่าธรรมเนียมการจัดตั้งกองทุนรวม X % ของ NAV ณ วันจัดทะเบียนกองทุนรวม 
โดยจะทยอยตัดเป็นค่าใช้จ่ายเท่ากันทุกเดือนตลอด Y เดือน และหากกองทุนรวมถึงเป้าหมายก่อน Y เดือน 
บริษัทจัดการจะตัดจ่ายค่าธรรมเนียมส่วนที่เหลือทั้งจำนวน
·  บริษัทจัดการจะเรียกเก็บค่าธรรมเนียมการรับซื้อคืน X % ของมูลค่าขายก็ต่อเมื่อถึงเป้าหมายภายในระยะเวลาที่กำหนด Y เดือน
	13.2 ค่าธรรมเนียมที่เรียกเก็บจากผู้ถือหน่วย 
	        ให้แสดงค่าธรรมเนียมที่เรียกเก็บจากผู้ถือหน่วยทั้งที่กำหนดในโครงการและเรียกเก็บจริง
ในปัจจุบัน 
	       ตัวอย่าง ค่าธรรมเนียมที่เรียกเก็บจากผู้ถือหน่วย (% ของมูลค่าซื้อขาย)

13.3 การเปลี่ยนแปลงค่าธรรมเนียม	
	       บริษัทจัดการต้องเปิดเผยปัจจัยและเงื่อนไขในการปรับเพิ่มค่าธรรมเนียม เพื่อให้ผู้ลงทุนทราบล่วงหน้าอย่างชัดเจนในหมายเหตุ เช่น บริษัทจัดการอาจพิจารณาเปลี่ยนแปลงค่าธรรมเนียมที่เรียกเก็บจริงเพื่อให้สอดคล้องกับกลยุทธ์หรือค่าใช้จ่ายในการบริหารจัดการ เป็นต้น
14. ข้อมูลเชิงสถิติ 
	ให้มีการแสดงข้อมูลอย่างน้อย ดังนี้ 
	14.1 Maximum Drawdown (ผลขาดทุนสูงสุดที่เกิดขึ้นจริง) (%)
	       ให้แสดงผลขาดทุนสะสมสูงสุดที่เกิดจากการลงทุนจริงของกองทุนรวมย้อนหลังเป็นระยะเวลา
อย่างน้อย 5 ปีนับแต่วันที่รายงาน (หรือตั้งแต่จัดตั้งกองทุนรวมกรณียังไม่ครบ 5 ปี)  โดยมีวิธีการคำนวณ ดังนี้
                  drawdown(t) = มูลค่าหน่วยลงทุน(t) – มูลค่าหน่วยลงทุนสูงที่สุด*
			                       มูลค่าหน่วยลงทุนสูงที่สุด*
    	        Maximum drawdown   = min (drawdown(t))	
              หมายเหตุ : *มูลค่าหน่วยลงทุนสูงที่สุดคือ มูลค่าหน่วยลงทุนสูงสุดของระยะเวลาก่อนหน้าจนถึงวันที่คำนวณ (t)


	14.2 Recovering Period (ระยะเวลาฟื้นตัว) 
	       ให้แสดงระยะเวลาการฟื้นตัว โดยสามารถระบุหน่วยเป็น “ปี หรือ เดือน” ได้ตามความเหมาะสม เพื่อเป็นข้อมูลให้ผู้ลงทุนทราบถึงระยะเวลาตั้งแต่ผลขาดทุนสูงสุดจนถึงระยะเวลาที่ฟื้นกลับมาที่เดิม
	14.3 FX Hedging (สัดส่วนของการลงทุนที่มีการป้องกันความเสี่ยงอัตราแลกเปลี่ยน) (%)
	       ให้แสดงสัดส่วนของการลงทุนที่มีการป้องกันความเสี่ยงจากอัตราแลกเปลี่ยนเป็น % ณ วันสิ้นเดือน
	14.4 อัตราส่วนหมุนเวียนการลงทุน (portfolio turnover ratio: PTR) (เท่า)
         	       ให้คำนวณจากมูลค่าที่ต่ำกว่าระหว่างผลรวมของมูลค่าการซื้อทรัพย์สินกับผลรวมของมูลค่าการขายทรัพย์สินที่กองทุนรวมลงทุนในรอบระยะเวลาย้อนหลัง 1 ปี หารด้วยมูลค่าทรัพย์สินสุทธิเฉลี่ยของกองทุนรวมในรอบระยะเวลาเดียวกัน 
			PTR		=	Min (ซื้อหุ้น , ขายหุ้น)
			        	     		     Avg. NAV
	กรณีกองทุนรวมตราสารทุน ให้มีการแสดงรายละเอียดเพิ่มเติม ดังนี้
	14.5 ค่า Sharpe Ratio
	       ให้แสดงอัตราส่วนระหว่างผลตอบแทนส่วนเพิ่มของกองทุนรวมเปรียบเทียบกับความเสี่ยงจาก
การลงทุน โดยคำนวณจากผลต่างระหว่างอัตราผลตอบแทนของกองทุนรวมกับอัตราผลตอบแทนที่ปราศจาก
ความเสี่ยง (risk-free rate) เปรียบเทียบกับค่าเบี่ยงเบนมาตรฐาน (standard deviation) ของกองทุนรวม  
	14.6 ค่า Alpha 
	       ให้แสดงผลตอบแทนส่วนเกินของกองทุนรวมเมื่อเปรียบเทียบกับดัชนีชี้วัด (benchmark) โดยมีวิธีการคำนวณให้เป็นไปตามหลักเกณฑ์ของสมาคมบริษัทจัดการลงทุน 
	14.7 ค่า Beta 
                  ให้แสดงความผันผวนของกองทุนเมื่อเปรียบเทียบกับตลาด เป็นหนึ่งในค่าสถิติที่ชี้วัดความเสี่ยง
ด้านราคาของกองทุนที่จะตอบสนองต่อความผันผวนของตลาดหลักทรัพย์อ้างอิงที่กองทุนไปลงทุน  โดยมีวิธีการคำนวณให้เป็นไปตามหลักเกณฑ์ของสมาคมบริษัทจัดการลงทุน 
          	กรณีเป็นกองทุนดัชนี ให้มีการแสดงรายละเอียดเพิ่มเติม ดังนี้
          14.8 ค่า Tracking Error (%)
                 ให้แสดงค่าความผันผวนของส่วนต่างของผลตอบแทนเฉลี่ยของกองทุนรวมและผลตอบแทนของดัชนีชี้วัด 
   	       กรณีกองทุนรวมที่มีนโยบายการบริหารกองทุนแบบ passive fund/index tracking เช่น 
กองทุนรวมดัชนี หรือกองทุนรวมอีทีเอฟ เป็นต้น เปิดเผยค่า tracking error ย้อนหลัง 1 ปี โดยวิธีการคำนวณ
ให้เป็นไปตามหลักเกณฑ์ของสมาคมบริษัทจัดการลงทุน
	กรณีเป็นกองทุนรวมตราสารหนี้ ให้มีการแสดงรายละเอียดเพิ่มเติม ดังนี้
	14.9 อายุเฉลี่ยของตราสารหนี้ ให้แสดงอายุเฉลี่ยของตราสารหนี้ที่กองทุนรวมลงทุน (สามารถระบุ
หน่วยเป็น “ปี เดือน วัน” ได้ตามความเหมาะสม) 	
	14.10 Yield to Maturity
                   ให้แสดงอัตราผลตอบแทนจากการลงทุนในตราสารหนี้โดยถือจนครบกำหนดอายุ โดยวิธีการคำนวณให้เป็นไปตามหลักเกณฑ์ของสมาคมบริษัทจัดการลงทุน
	 ทั้งนี้  เพื่อให้ผู้ลงทุนเข้าใจข้อมูลเชิงสถิติข้างต้นได้ดียิ่งขึ้น ให้บริษัทจัดการจัดให้มีคำอธิบายข้อมูล
เชิงสถิติทั้งหมดที่ใช้ในคำอธิบายท้าย factsheet หน้า 3 
15. สัดส่วนของประเภททรัพย์สินที่ลงทุน
	15.1 สัดส่วนประเภททรัพย์สินที่ลงทุน โดยให้แสดงข้อมูลสัดส่วนของทรัพย์สินที่ลงทุนแต่ละประเภทต่อ NAV  เช่น ลงทุนในเงินฝาก ตราสารหนี้ภาครัฐ ตราสารหนี้ภาคเอกชน หุ้น เป็นต้น ในรูปแบบตาราง
	15.2 ทรัพย์สินที่ลงทุน 5 อันดับแรก โดยให้แสดงทรัพย์สินที่กองทุนถือครองที่มีสัดส่วนต่อ NAV สูงสุด 
5 อันดับแรกในรูปแบบตาราง 
	15.3 การจัดสรรการลงทุนในต่างประเทศ สำหรับการลงทุนโดยตรง (direct investment) ให้แสดง
การจัดสรรการลงทุนในแต่ละประเทศต่อ NAV ในรูปแบบตาราง 
	15.4 การจัดสรรการลงทุนในกลุ่มอุตสาหกรรม สำหรับกองทุนรวมตราสารทุน ซึ่งเป็นการลงทุนโดยตรง (direct investment) ให้แสดงการจัดสรรการลงทุนในแต่ละกลุ่มอุตสาหกรรมต่อ NAV ในรูปแบบตาราง 
	กรณีการลงทุนในหน่วยลงทุนของกองทุนหลัก (master fund) บริษัทจัดการอาจเปิดเผยข้อมูลตาม 15.1-15.4 โดยระบุข้อมูลของกองทุนหลัก เช่น ทรัพย์สินที่ลงทุน 5 อันดับแรกของกองทุนหลัก การจัดสรรการลงทุนในต่างประเทศของกองทุนหลัก การจัดสรรการลงทุนในกลุ่มอุตสาหกรรมของกองทุนหลัก เป็นต้น ก็ได้
	กรณีมี net exposure ในคริปโทแอสเซ็ท บริษัทจัดการต้องเปิดเผยสัดส่วนการลงทุนในคริปโทแอสเซ็ทเพิ่มเติม เช่น กรณีลงทุนใน crypto asset ETF ให้เปิดเผยสัดส่วนการลงทุนดังกล่าวในข้อ 15.1 หรือ กรณีลงทุน
ในหน่วยลงทุนต่างประเทศที่มีการลงทุนในคริปโทแอสเซ็ท อาจเปิดเผย net exposure ในคริปโทแอสเซ็ท
ในหมายเหตุ เป็นต้น
	กรณีเป็นกองทุนรวมตราสารหนี้ ให้แสดงข้อมูลเพิ่มเติม ดังนี้
	15.5 การจัดสรรการลงทุนในผู้ออกตราสาร 5 อันดับแรก สำหรับการลงทุนโดยตรง (direct investment) ให้แสดงสัดส่วนผู้ออกตราสาร (issuer) สูงสุด 5 อันดับแรกแทนการจัดสรรการลงทุนในกลุ่มอุตสาหกรรมต่อ NAV ในรูปแบบตาราง
	15.6 อันดับความน่าเชื่อถือของตราสารหนี้ ให้กองทุนรวมตราสารหนี้แสดงข้อมูลน้ำหนักการลงทุนตามอันดับความน่าเชื่อถือ โดยแยกระหว่างตราสารหนี้ในประเทศและตราสารหนี้ต่างประเทศ เช่น

16. การลงทุนในกองทุนอื่นเกินกว่า 20 % (กองในประเทศ และหรือกองต่างประเทศ)
	16.1 ให้ระบุชื่อกองทุน web link และ QR code สำหรับกองทุนที่มีการลงทุนในกองทุนอื่นในประเทศ
เกินกว่าร้อยละ 20 ของ NAV
	16.2 ให้ระบุชื่อกองทุน ISIN และ Bloomberg code สำหรับกองทุนที่มีการลงทุนในกองทุนต่างประเทศ
เกินกว่าร้อยละ 20 ของ NAV
17. ข้อมูลอื่น
	หากบริษัทจัดการต้องการเปิดเผยข้อมูลอื่นที่จำเป็นต่อการตัดสินใจลงทุนของผู้ลงทุน บริษัทจัดการสามารถแสดงข้อมูลอื่นได้ โดยไม่มีข้อจำกัดจำนวนหน้าสำหรับกรณี ดังนี้
	17.1 กรณีกองทุนรวมที่มีการจ่ายผลตอบแทนแบบซับซ้อน   
          	       ให้บริษัทจัดการเพิ่มเติมข้อมูลที่ทำให้เข้าใจลักษณะของผลตอบแทนโดยให้อธิบายในลักษณะแผนภาพ (pay-off diagram)  ในส่วนข้อมูลอื่น โดยระบุปัจจัยที่จะส่งผลให้ผลตอบแทนเพิ่มขึ้นหรือลดลง 

	17.2 กรณีกอง term fund ที่มีประมาณการผลตอบแทน	
	       ให้บริษัทจัดการแสดงข้อมูลการลงทุนของพอร์ตกองทุนรวมทั้งหมดเพิ่มเติมไว้ในส่วนข้อมูลอื่น และบริษัทจัดการสามารถจัดให้มีข้อความสงวนสิทธิในหนังสือชี้ชวนส่วนดังกล่าวให้บริษัทจัดการสามารถเปลี่ยนแปลงทรัพย์สินที่ลงทุนหรือสัดส่วนการลงทุนได้ต่อเมื่อเป็นไปตามเงื่อนไขโดยครบถ้วนดังต่อไปนี้
	       (1)  มีเหตุอันควรเชื่อได้ว่าอาจเกิดสถานการณ์ที่จะทำให้บริษัทจัดการจำเป็นต้องเปลี่ยนแปลงทรัพย์สินหรือสัดส่วนการลงทุนเพื่อรักษาผลประโยชน์ของผู้ลงทุนเป็นสำคัญ
	       (2)  มีการระบุข้อความประกอบการสงวนสิทธิว่า “บริษัทจัดการจะใช้ดุลพินิจในการเปลี่ยนแปลงทรัพย์สินที่ลงทุนหรือสัดส่วนการลงทุนได้ต่อเมื่อเป็นการดำเนินการภายใต้สถานการณ์ที่จำเป็นและสมควร
เพื่อรักษาผลประโยชน์ของผู้ลงทุนเป็นสำคัญ โดยไม่ทำให้ความเสี่ยงของทรัพย์สินที่ลงทุนเปลี่ยนแปลงไป
อย่างมีนัยสำคัญ”
	       (3)  การแสดงข้อความสงวนสิทธิและข้อความประกอบการสงวนสิทธิต้องอยู่ในหน้าเดียวกันกับ
การแสดงข้อมูลรายการทรัพย์สินที่จะลงทุนหรือสัดส่วนการลงทุน

หมายเหตุสำหรับข้อความสงวนสิทธิ (ถ้ามี)
	     (1) บริษัทจัดการจะใช้ดุลยพินิจในการเปลี่ยนแปลงทรัพย์สินที่ลงทุนหรือสัดส่วนการลงทุนได้ต่อเมื่อเป็นการดำเนินการภายใต้สถานการณ์ที่จำเป็นและสมควรเพื่อรักษาผลประโยชน์ของผู้ลงทุนเป็นสำคัญ โดยไม่ทำให้ความเสี่ยงของทรัพย์สินที่ลงทุนเปลี่ยนแปลงไปอย่างมีนัยสำคัญ
	     (2) ………………………………………………………
	     (3) ………………………………………………………
17.3 กรณีกองทุนรวมเพื่อความยั่งยืนตามมาตรฐานกลางของอาเซียน 
ให้บริษัทจัดการเปิดเผยในหน้าแรกของ factsheet ว่ามีการจัดการกองทุนรวมตามมาตรฐานกลางของอาเซียนด้านการเปิดเผยข้อมูลของกองทุนรวมที่มุ่งเน้นลงทุนอย่างยั่งยืน (ASEAN Sustainable and Responsible Fund Standards) ซึ่งเป็นมาตรฐานที่ได้รับความเห็นชอบจาก ASEAN Capital Markets Forum
นอกจากนี้ ให้บริษัทจัดการเปิดเผยสรุปข้อมูลกองทุนรวมในเรื่องดังต่อไปนี้ไว้ในส่วนข้อมูลอื่น
(1) การคำนึงถึงความเสี่ยงด้านความยั่งยืน
(2) ดัชนีชี้วัดที่ใช้อ้างอิง (reference benchmark) เพื่อเปรียบเทียบกับผลความสำเร็จตามเป้าหมายด้านความยั่งยืนที่กองทุนรวมกำหนด (ถ้ามี)
(3) นโยบายและแนวทางการตรวจสอบเพื่อให้มั่นใจว่ากองทุนรวมปฏิบัติตามที่ ASEAN SRFS กำหนด
(4) ปัจจัยความเสี่ยงด้านความยั่งยืนและนโยบายการป้องกันความเสี่ยงดังกล่าว
(5) การจัดให้มีการตรวจสอบโดยบุคคลที่สาม (3rd  party verifier) เพื่อให้เป็นไปตามนโยบาย
การลงทุน ซึ่งรวมถึงวัตถุประสงค์และกลยุทธ์การลงทุนที่มุ่งความยั่งยืน (ถ้ามี)
	17.4 กรณีกองทุนรวม SRI 
17.4.1 การจัดทำสรุปข้อมูลด้านความยั่งยืน (Sustainability Corner) (สำหรับกองทุนรวม SRI ทุกประเภท)
เพื่อให้ข้อมูลด้านความยั่งยืนของกองทุนรวม SRI ถูกนำเสนออย่างเป็นระบบและเปรียบเทียบได้ง่าย บริษัทจัดการต้องจัดทำ Sustainability Corner ไว้ในส่วนข้อมูลอื่นของหนังสือชี้ชวน
ส่วนสรุปข้อมูลสำคัญ (แบบ 123-1) โดยต้องมีสาระสำคัญดังต่อไปนี้ 
ทั้งนี้ แต่ละหัวข้อควรนำเสนออย่างกระชับ ไม่เกิน 2–3 บรรทัด และสอดคล้องกับข้อมูล
ที่เปิดเผยในโครงการจัดการกองทุนรวม และหนังสือชี้ชวนส่วนข้อมูลกองทุนรวม  
(1) ประเภทของกองทุนรวม SRI และเกณฑ์การพิจารณาโดยสรุป: เปิดเผยชื่อประเภทของกองทุนรวม SRI ตามวัตถุประสงค์ด้านความยั่งยืน (“sustainability objective”) ของกองทุนรวม SRI 
เช่น SRI Focus  SRI Improver เป็นต้น พร้อมสรุปเกณฑ์การพิจารณาที่สะท้อนกระบวนการวิเคราะห์และคัดเลือกหลักทรัพย์หรือทรัพย์สินตามที่กำหนด  โดยให้เปิดเผยข้อมูลในรูปแบบตาราง ดังนี้
	(1) ประเภทของกองทุนรวมและเกณฑ์การพิจารณาโดยสรุป

	ประเภท SRI ตามวัตถุประสงค์ 
	[……………………………………………………………………………………………….] 

	เกณฑ์การพิจารณาโดยสรุป
	[............................................................................................................]
[............................................................................................................]


ข้อกำหนดเพิ่มเติม กรณีกองทุนรวม SRI ที่เป็นกองทุนรวมหน่วยลงทุน (“fund of funds”) หรือกองทุนรวมฟีดเดอร์ (“feeder fund”) มีการลงทุนในกองทุนรวมใดกองทุนรวมหนึ่ง (“กองทุนปลายทาง”) เกินกว่าร้อยละ 20 ของมูลค่าทรัพย์สินสุทธิ (“NAV”) ของกองทุนรวม SRI ให้บริษัทจัดการ
สรุปวัตถุประสงค์และนโยบายการลงทุนของกองทุนปลายทาง รวมทั้งสรุปรายละเอียดว่ากองทุนรวม SRI
มีหลักเกณฑ์ในการพิจารณาหลักทรัพย์หรือทรัพย์สินที่ทำให้สอดคล้องกับ sustainability objective 
ของกองทุนรวม SRI อย่างไร โดยให้เปิดเผยข้อมูลในรูปแบบตาราง ดังนี้
	กองทุนปลายทาง 
	........................................................................................................
[ทั้งนี้ ให้เปิดเผยสถานะการกำกับดูแลด้านความยั่งยืนของ
กองทุนปลายทางด้วย (ถ้ามี) เช่น เป็นกองทุนรวมที่อยู่ภายใต้ Article 8 ของ SFDR[footnoteRef:1]] [1:  	Regulation (EU) 2019/2088 of the European Parliament and of the Council of 27 November 2019 on sustainability-related disclosures in the financial services sector] 


	บริษัทที่บริหารจัดการกองทุนปลายทาง
	........................................................................................................

	วัตถุประสงค์และนโยบาย การลงทุนของกองทุนปลายทาง
	........................................................................................................
........................................................................................................

	ความเชื่อมโยงกับ sustainability objective ของกองทุนรวม SRI 
	........................................................................................................
....................................................................................................... ........................................................................................................


ทั้งนี้ กรณีมีกองทุนปลายทางมากกว่าหนึ่งกองทุน ให้จัดทำข้อมูลแยกเป็นรายกองทุน 
ตามรูปแบบข้างต้น โดยระบุเป็นกองทุนปลายทางที่ 1, ที่ 2, … 
(2) เป้าหมายด้านความยั่งยืนของกองทุนรวม SRI: 
	(2.1) สำหรับกองทุนรวม SRI ประเภท SRI Focus และ SRI Improver: ให้สรุปเป้าหมายด้านความยั่งยืนของกองทุนรวม SRI ดังนี้
· กรณีมีเป้าหมายเฉพาะเจาะจง: ให้ระบุเป้าหมายที่กองทุนรวม SRI มุ่งเน้นอย่างชัดเจน ตัวอย่างเช่น การลงทุนเพื่อสนับสนุนการเปลี่ยนผ่านสู่เศรษฐกิจคาร์บอนต่ำ (low-carbon transition) การส่งเสริมความเท่าเทียมทางเพศ การยกระดับความปลอดภัยและอาชีวอนามัย เป็นต้น
· กรณีไม่มีเป้าหมายเฉพาะเจาะจง: หากกองทุนรวม SRI มุ่งเน้น
การส่งเสริมความยั่งยืนในภาพรวมโดยไม่ได้เจาะจงเป้าหมายใดเป็นพิเศษ ให้ระบุว่า “ไม่มีเป้าหมายเฉพาะเจาะจง” พร้อมอธิบายแนวทางโดยสรุป อาทิ มุ่งคัดเลือกหลักทรัพย์ที่มีความโดดเด่นด้านความยั่งยืน (“ESG”) โดยรวม หรือลงทุนในกิจการที่มีแผนยกระดับด้าน ESG  ที่น่าเชื่อถือจากหลากหลายอุตสาหกรรม
(2.2)	สำหรับกองทุนรวม SRI ประเภทอื่น: ให้สรุปเป้าหมายด้านความยั่งยืนของกองทุนรวม SRI ดังนี้
· SRI Promote: ให้เปิดเผยลักษณะด้านสิ่งแวดล้อม (“E”) หรือสังคม (“S”) หรือ ESG ที่กองทุนรวมมีเป้าหมายในการส่งเสริม รวมถึงระบุด้วยว่ามีการให้น้ำหนักปัจจัยใดเป็นพิเศษ
ในการคัดเลือกหลักทรัพย์หรือทรัพย์สินเพื่อการลงทุนหรือไม่
· SRI Impact: เนื่องจากเป้าหมายการสร้างผลกระทบเชิงบวกที่วัดผลได้เป็นองค์ประกอบบังคับของกองทุนรวมประเภทนี้อยู่แล้ว บริษัทจัดการจึงอาจพิจารณาให้มีข้อความอ้างอิงเป้าหมายด้านความยั่งยืนของกองทุนรวมแบบกระชับเพื่อให้ผู้ลงทุนทราบ 
· SRI Mixed Goals: ให้เปิดเผยเป้าหมายด้านความยั่งยืนแยกตามแต่ละประเภท sustainability objective ที่นำมาผสมกัน
ทั้งนี้ ให้บริษัทจัดการเปิดเผยข้อมูลในรูปแบบตาราง เฉพาะส่วนที่เกี่ยวข้องดังนี้
	(2) เป้าหมายด้านความยั่งยืน

	(2.1) สำหรับ SRI Focus หรือ SRI Improver

	ตัวอย่างสำหรับ SRI Focus  
· กองทุนรวมมีเป้าหมายเฉพาะเจาะจง เช่น โดยจะลงทุนในบริษัทที่เป็นผู้นำด้านการบริหารจัดการทรัพยากรน้ำ โดยคัดเลือกเฉพาะหลักทรัพย์ที่ได้ ESG scores ในหัวข้อนี้สูงสุดจากผู้ประเมินผลการดำเนินงาน
ด้านความยั่งยืนตามมาตรฐานสากล (“ผู้ประเมินฯ”)
· กองทุนรวมไม่มีเป้าหมายเฉพาะเจาะจง เช่น โดยมุ่งคัดเลือกหลักทรัพย์ที่มี ESG ratings อยู่ในระดับสูงสุดจากทุกกลุ่มอุตสาหกรรม เพื่อสร้างพอร์ตการลงทุนที่ประกอบด้วยผู้ที่มีความโดดเด่นด้านความยั่งยืนในภาพรวม  
ตัวอย่างสำหรับ SRI Improver
· กองทุนรวมมีเป้าหมายเฉพาะเจาะจง เช่น โดยสนับสนุนกิจการที่มีแผนเปลี่ยนผ่านที่ชัดเจน มีการตั้งเป้าลด Scope 1 และ 2 [x]% ภายใน [..ปี] และรายงานความคืบหน้ารายปี 
· กองทุนรวมไม่มีเป้าหมายเฉพาะเจาะจง เช่น โดยมุ่งลงทุนในกิจการที่มีศักยภาพในการพัฒนาหรือ
เปลี่ยนผ่าน โดยมีแผนยกระดับด้านสิ่งแวดล้อมที่ตรวจติดตามได้ โดยใช้ [...เป็นตัวชี้วัดความก้าวหน้า] 




	(2.2) สำหรับ SRI Promote

	คุณลักษณะด้าน E หรือ S หรือ ESG ที่กองทุนรวมมีเป้าหมาย ในการส่งเสริม 
	เช่น ด้านสิ่งแวดล้อม

	ปัจจัย/ประเด็นที่ให้น้ำหนัก
เป็นพิเศษ 
	เช่น ให้น้ำหนักกิจการที่มีการเปิดเผยข้อมูลตามมาตรฐาน ISSB และ
มีเป้าหมายลดก๊าซเรือนกระจกที่ได้รับการรับรอง พร้อมแนวโน้มลด carbon intensity ต่อเนื่อง 

	(2.3) สำหรับ SRI Impact

	เช่น กองทุนรวมมุ่งสร้างผลกระทบเชิงบวกที่วัดผลได้ต่อ [...ประเด็น/กลุ่มเป้าหมาย] และรายงานผลด้วย 
[....KPI หลัก] เป็นรายปี

	(2.4) สำหรับ SRI Mixed Goals

	Sustainability objective
	สัดส่วนการลงทุนโดยประมาณ 
(% ของ NAV)
	สรุปเป้าหมายและการให้น้ำหนัก

	ตัวอย่างที่ 1: กรณีมีการกำหนดสัดส่วนการลงทุนขั้นต่ำในกองทุนรวม SRI แต่ละประเภทโดยประมาณ

	เช่น SRI Focus 
	เช่น ≥ 40%
	เช่น มีเป้าหมายเฉพาะเจาะจง โดยมุ่งลงทุนในกิจการที่เป็นผู้นำด้าน circular economy และให้น้ำหนักหลักทรัพย์ที่ได้ ESG scores 
ในหัวข้อนี้สูงสุดจากผู้ประเมินฯ

	เช่น SRI Improver
	เช่น ≥ 40%
	เช่น ไม่มีเป้าหมายเฉพาะเจาะจง โดยมุ่งลงทุนในกิจการจากหลากหลายอุตสาหกรรมที่มีแผนยกระดับด้านความยั่งยืน
ที่น่าเชื่อถือและวัดผลได้ เพื่อส่งเสริมการยกระดับความยั่งยืนโดยรวม โดยใช้ความคืบหน้าในการทำตามแผนการเปลี่ยนผ่าน
ที่กิจการประกาศไว้เป็นตัวชี้วัดความก้าวหน้า

	ตัวอย่างที่ 2 : กรณีไม่มีการกำหนดสัดส่วนการลงทุนในกองทุนรวม SRI แต่ละประเภท

	เช่น SRI Focus 
	เช่น ตามดุลยพินิจของผู้จัดการกองทุน
	เช่น ไม่มีเป้าหมายเฉพาะเจาะจง โดยมุ่งลงทุนกิจการที่มีความโดดเด่นด้าน ESG โดยให้น้ำหนักหลักทรัพย์ที่มี ESG ratings อยู่ในระดับสูงสุดจากทุกกลุ่มอุตสาหกรรม

	เช่น SRI Improver
	เช่น ตามดุลยพินิจของผู้จัดการกองทุน
	เช่น มีเป้าหมายเฉพาะเจาะจง โดยมุ่งลงทุนกิจการที่สนับสนุน
การเปลี่ยนผ่านสู่เศรษฐกิจคาร์บอนต่ำ โดยจะเน้นลงทุนในบริษัทอุตสาหกรรมหนักที่มีแผนการลดการปล่อยก๊าซเรือนกระจกที่ชัดเจน และสอดคล้องกับเป้าหมายสากล โดยใช้แนวโน้ม GHGs intensity เป็นตัวชี้วัดความก้าวหน้า


(3) กลยุทธ์การลงทุนของกองทุนรวม SRI: สรุปกลยุทธ์หลักที่กองทุนรวมใช้เพื่อบรรลุ sustainability objective รวมถึงเหตุผลและหลักการที่เลือกใช้กลยุทธ์ดังกล่าว ทั้งนี้ ให้บริษัทจัดการเปิดเผยข้อมูลในรูปแบบตาราง ดังนี้
	(3) กลยุทธ์การลงทุน (เพื่อการบรรลุวัตถุประสงค์ด้านความยั่งยืน)

	กลยุทธ์ (เลือกได้มากกว่า 1)
	☐ ESG integration   ☐ Thematic (ระบุธีม: ................)   
☐ Impact investing  ☐ Best-in-class/Positive screening   
☐ Negative screening/Exclusions   ☐ Active ownership/Engagement
☐ อื่น ๆ: [..........โปรดระบุ......................]

	เหตุผลและหลักการ
ที่เลือกใช้กลยุทธ์ดังกล่าว
	...................................................................................................................................
…………………..............................................................................................................



(4) กรอบการลงทุนของกองทุนรวม SRI โดยสรุป: อธิบายลักษณะและขอบเขต
การลงทุนหลัก ทั้งนี้ ให้บริษัทจัดการเปิดเผยข้อมูลในรูปแบบตาราง ดังนี้
	(4) กรอบการลงทุน

	ลักษณะ/ขอบเขต
การลงทุนหลัก 
	เช่น หุ้นไทยขนาดใหญ่ในดัชนี SET100  ตราสารหนี้เพื่อความยั่งยืน (Green/ Social/ Sustainability/ Sustainability-Linked) ที่ออกโดยผู้ออกทั่วโลก 


กรณีกองทุนรวม SRI เป็น fund of funds หรือ feeder fund ให้บริษัทจัดการเปิดเผยข้อมูลตามข้อ (2) – (4) ข้างต้น ในรูปแบบบตาราง ดังนี้ โดยให้สรุปรายละเอียดตามที่กำหนดในภาคผนวก 1 
การเปิดเผยข้อมูลเกี่ยวกับการจัดการกองทุนรวม SRI ซึ่งแนบท้ายประกาศสำนักงานคณะกรรมการกำกับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการจัดการเพิ่มเติม สำหรับกองทุนรวม
เพื่อความยั่งยืน กองทุนรวมไทยเพื่อความยั่งยืน และกองทุนรวมไทยเพื่อความยั่งยืนแบบพิเศษ
	(2) เป้าหมายด้านความยั่งยืน

	เป้าหมายด้านความยั่งยืน
ของกองทุนปลายทาง 
	.................................................................................................................


	(3) กลยุทธ์การลงทุน (เพื่อการบรรลุวัตถุประสงค์ด้านความยั่งยืน)

	กลยุทธ์การลงทุนเพื่อบรรลุเป้าหมายด้านความยั่งยืนของกองทุนปลายทาง 
	.................................................................................................................
................................................................................................................

	(4) กรอบการลงทุน

	กรอบการลงทุนของกองทุนรวม SRI และกรอบการลงทุนของกองทุนปลายทางโดยสรุป
	.................................................................................................................
................................................................................................................. 


	เว็บไซต์ของกองทุนปลายทาง
	..................................................................................................................



17.4.2 	ข้อกำหนดเพิ่มเติมสำหรับกองทุนรวม Thai ESG และกองทุนรวม Thai ESGX
นอกเหนือจากข้อ 17.4.1 ข้างต้น ให้บริษัทจัดการเปิดเผยข้อมูลเพิ่มเติมสำหรับ
กองทุนรวม Thai ESG และกองทุนรวม Thai ESGX อย่างน้อยทุกรอบ 6 เดือนของการจัดทำ factsheet ทั้งนี้ ยกเว้นการเปิดเผยข้อมูลสำหรับข้อ (2.2.2) ข้อ (2.3.2) และข้อ (2.4.2) ให้บริษัทจัดการเปิดเผยข้อมูลอย่างน้อยทุกรอบ 1 ปีของการจัดทำ factsheet

(1) สัดส่วนการลงทุน: 
เพื่อให้ผู้ลงทุนเข้าใจถึงการกระจายการลงทุนตามคุณลักษณะด้านความยั่งยืน
ของพอร์ตการลงทุน บริษัทจัดการต้องเปิดเผยสัดส่วนการลงทุนในหลักทรัพย์หรือทรัพย์สินแต่ละประเภท
ที่กองทุนรวม Thai ESG และกองทุนรวม Thai ESGX ลงทุน โดยกรณีที่หลักทรัพย์หรือทรัพย์สินเดียวกันอาจมีคุณลักษณะด้านความยั่งยืนมากกว่าหนึ่งประเภท และบริษัทจัดการมีการติดตามตรวจสอบตามคุณสมบัติ
หลายประเภทนั้น บริษัทจัดการสามารถเปิดเผยสัดส่วนการลงทุนในรูปแบบนับซ้ำ (double counting) ได้
ทั้งนี้ ให้บริษัทจัดการเปิดเผยข้อมูลสัดส่วนการลงทุนในรูปแบบตาราง ดังนี้ 
โดยยกเว้นการแสดงรายการทรัพย์สินประเภทที่กองทุนรวมไม่มีการลงทุนได้ 
ตารางสัดส่วนการลงทุนตามคุณลักษณะด้านความยั่งยืน (% ของ NAV)
	คุณลักษณะด้านความยั่งยืน
	สัดส่วน (% ของ NAV)

	ตราสารทุน

	หุ้นกลุ่มที่ได้รับการจัดอันดับหรือคะแนนด้านความยั่งยืน 
	

	หุ้นกลุ่มที่เปิดเผยข้อมูลการปล่อยก๊าซเรือนกระจก (GHGs)
	

	หุ้นกลุ่มที่มีธรรมาภิบาลดีเลิศและมีการเปิดเผยแผนธุรกิจที่เกี่ยวข้องกับการเพิ่มมูลค่าของกิจการ (corporate value up plan)
	

	หุ้นกลุ่มโครงการส่งเสริมการเพิ่มมูลค่าของบริษัทจดทะเบียน (JUMP+)
	

	ตราสารหนี้
	

	ตราสารเพื่ออนุรักษ์สิ่งแวดล้อม (green bond) 
	

	ตราสารเพื่อความยั่งยืน (sustainability bond) 
	

	ตราสารส่งเสริมความยั่งยืน (sustainability-linked bond)
	

	โทเคนดิจิทัลเพื่อการลงทุนกลุ่มความยั่งยืน
	

	โทเคนดิจิทัลเพื่ออนุรักษ์สิ่งแวดล้อม (green token)
	

	โทเคนดิจิทัลเพื่อความยั่งยืน (sustainability token)
	

	โทเคนดิจิทัลเพื่อส่งเสริมความยั่งยืน (sustainability-linked token)
	




	ทรัพย์สินอื่น ๆ
	

	หน่วยทรัสต์ของทรัสต์เพื่อการลงทุนในอสังหาริมทรัพย์ที่ได้รับการจัดอันดับหรือคะแนนด้านความยั่งยืน
	

	หน่วยลงทุนของกองทุนรวมโครงสร้างพื้นฐานที่ได้รับการจัดอันดับหรือคะแนนด้านความยั่งยืน
	

	ผลรวมสัดส่วนการลงทุน
	


ข้อมูล ณ วันที่.....................................
หมายเหตุ:
หลักทรัพย์หนึ่งตัวอาจมีคุณสมบัติตามเกณฑ์การลงทุนได้มากกว่าหนึ่งประเภท (เช่น บมจ. เอ ได้รับการจัดอันดับด้าน ESG และขณะเดียวกันมีการเปิดเผยข้อมูลการปล่อยก๊าซเรือนกระจก โดยที่บริษัทจัดการมีการติดตามตรวจสอบคุณสมบัติ
ทั้ง 2 ประเภทดังกล่าว เป็นต้น) ดังนั้น ผลรวมของสัดส่วนการลงทุนจึงอาจแสดงค่ามากกว่า 100% ได้
(2) 	การแสดงข้อมูลรายละเอียดการลงทุนด้านความยั่งยืน 
	ให้บริษัทจัดการเปิดเผยข้อมูลดังต่อไปนี้ ตามประเภทหลักทรัพย์หรือทรัพย์สิน
ที่กองทุนรวมมีการลงทุนจริง
(2.1) 	หุ้นกลุ่มที่ได้รับการจัดอันดับหรือคะแนนด้านความยั่งยืน
ให้เปิดเผยสัดส่วนการลงทุนในหุ้นที่มีความโดดเด่นด้าน E หรือ ESG ในรูปแบบตาราง ดังนี้ โดยให้จำแนกตามผลการประเมินการจัดอันดับหรือการให้คะแนนด้าน E หรือ ESG ของผู้ประเมินฯ
ตารางสัดส่วนการลงทุนตามอันดับหรือคะแนนด้านสิ่งแวดล้อม หรือความยั่งยืน ของหุ้นกลุ่มที่มีความโดดเด่นด้านสิ่งแวดล้อม หรือความยั่งยืน 
	อันดับหรือคะแนนด้านสิ่งแวดล้อม หรือความยั่งยืน
	จำนวนบริษัท
	สัดส่วน (% ของ NAV)

	เช่น AAA 
	
	

	เช่น AA 
	
	

	เช่น A
	
	

	เช่น BBB
	
	

	รวม
	...แห่ง
	...%

	อันดับหรือคะแนนเฉลี่ยของพอร์ต ..........


ข้อมูล ณ วันที่.....................................
ทั้งนี้ การแสดงอันดับหรือคะแนนในตารางข้างต้นสามารถปรับตามมาตรฐานการเปิดเผยอันดับหรือคะแนนของผู้ประเมินฯ ที่บริษัทจัดการใช้บริการได้ อาทิเช่น กรณีบริษัทจัดการใช้คะแนน ESG เป็นเกณฑ์การพิจารณา และเห็นว่าการเปิดเผยในรูปแบบช่วงคะแนน (เช่น 0 – 0.99, 1 – 1.99, 2 – 2.99 เป็นต้น) หรือรูปแบบอื่นใด มีความเหมาะสมกว่า ให้บริษัทจัดการสามารถปรับรูปแบบการแสดงอันดับหรือคะแนนด้าน E หรือ ESG ตามความเหมาะสมได้ 
(2.2)	หุ้นกลุ่มที่เปิดเผยข้อมูลเกี่ยวกับการปล่อยก๊าซเรือนกระจก (“GHGs”) แผนการจัดการ และการตั้งเป้าหมายเพื่อให้บรรลุเป้าหมายในการลดปริมาณการปล่อย GHGs ของ
ประเทศไทย รวมทั้งจัดให้มีการทวนสอบการจัดทำคาร์บอนฟุตพริ้นท์โดยผู้ทวนสอบที่สำนักงานยอมรับ
(2.2.1) 	ให้เปิดเผยสถานะการตั้งเป้าหมายการลดการปล่อย GHGs ของบริษัทในพอร์ตการลงทุนในรูปแบบตาราง โดยอย่างน้อยให้มีสาระสำคัญดังต่อไปนี้
ตารางการตั้งเป้าหมายลดก๊าซเรือนกระจกของหุ้นกลุ่มที่เปิดเผยข้อมูลเกี่ยวกับการปล่อยก๊าซเรือนกระจก
ที่กองทุนรวมลงทุน
	คุณสมบัติของบริษัทที่ลงทุน
	จำนวนบริษัท
	สัดส่วน 
(% ของ NAV)

	บริษัทที่มีการตั้งปีเป้าหมายการลดก๊าซเรือนกระจกระยะสั้นและยาว
	
	

	บริษัทที่มีการตั้งปีเป้าหมายการลดก๊าซเรือนกระจกเฉพาะระยะยาว
	
	

	บริษัทที่มีการตั้งปีเป้าหมายการลดก๊าซเรือนกระจกเฉพาะระยะสั้น
	
	

	รวมบริษัทที่เปิดเผยก๊าซเรือนกระจกและมีการตั้งปีเป้าหมายการลดก๊าซเรือนกระจก
	...แห่ง
	...%


ข้อมูล ณ วันที่.....................................
(2.2.2) 	ให้เปิดเผยข้อมูลการปล่อยก๊าซเรือนกระจกรวม (ตันคาร์บอนไดออกไซด์เทียบเท่า: “ตัน CO2e”)[footnoteRef:2] ของพอร์ตการลงทุนในภาพรวม และตัวชี้วัดเชิงคุณภาพที่เกี่ยวข้อง โดยเปรียบเทียบข้อมูลระหว่างรอบการรายงานปัจจุบันกับรอบการรายงานปีก่อนหน้า (หากมีข้อมูล) ภายใต้รูปแบบตารางที่กำหนด ดังนี้ [2:  	ข้อมูลปริมาณการปล่อยก๊าซเรือนกระจกรวมของบริษัทจดทะเบียนไทยให้เป็นไปตามฐานข้อมูล e-One Report และ ESG Data Platform ของ
ตลาดหลักทรัพย์แห่งประเทศไทย] 






ตารางปริมาณการปล่อยก๊าซเรือนกระจกรวมของหุ้นกลุ่มที่เปิดเผยข้อมูลการปล่อยก๊าซเรือนกระจก
ที่กองทุนรวมลงทุน
	ตัวชี้วัด
	รอบการรายงาน
ปีก่อนหน้า
(ปี 25XX)
	รอบการรายงาน
ปีปัจจุบัน
(ปี 25XX)
	การเปลี่ยนแปลง YoY (%)

	ปริมาณการปล่อยก๊าซเรือนกระจกรวม (ตัน CO2e)
	
	
	


ข้อมูล ณ วันที่.....................................

	ตัวชี้วัดการพัฒนาของบริษัทที่ลงทุน
	จำนวนบริษัท
	สัดส่วน (% ของ NAV)

	บริษัทที่ปริมาณการปล่อยก๊าซเรือนกระจกลดลง
จากรอบการรายงานปีก่อนหน้า (YoY)
	
	

	บริษัทที่มีการปรับปีเป้าหมายการลดก๊าซเรือนกระจก
ให้เร็วขึ้น
	
	


ข้อมูล ณ วันที่.....................................
หมายเหตุ 
(1) ข้อมูลปริมาณการปล่อยก๊าซเรือนกระจกรวมข้างต้น เป็นการเปิดเผยปริมาณการปล่อยก๊าซเรือนกระจกในลักษณะตัวเลขรวม (absolute) ของหุ้นกลุ่มที่เปิดเผยข้อมูลเกี่ยวกับการปล่อยก๊าซเรือนกระจกที่กองทุนรวมถือครอง มิใช่การคำนวณปริมาณการปล่อยก๊าซเรือนกระจกที่กองทุนรวมมีส่วนรับผิดชอบโดยตรง (financed emissions) 
(2) การเปิดเผยปริมาณการปล่อยก๊าซเรือนกระจกรวม มีวัตถุประสงค์เพื่อสร้างความโปร่งใส โดยกองทุนรวมทำหน้าที่เป็นกลไกขับเคลื่อนกิจการให้มีการตั้งเป้าหมายระยะสั้นและยาวในการลดการปล่อยก๊าซเรือนกระจก และผลักดันกิจการให้ดำเนินธุรกิจโดยคำนึงถึงการลดการปล่อยก๊าซเรือนกระจกอย่างต่อเนื่อง 
(3) ผู้ลงทุนควรพิจารณาข้อมูลนี้ร่วมกับปัจจัยอื่น เช่น รายงานการมีส่วนร่วมกับกิจการ (engagement) การใช้สิทธิออกเสียง
ในนามกองทุนรวม เป็นต้น เพื่อให้ผู้ลงทุนเห็นภาพรวมของระดับการติดตามกิจการที่ลงทุนของบริษัทจัดการ และผลลัพธ์
ที่ตรวจสอบได้ ในการผลักดันให้กิจการที่ลงทุนลดการปล่อยก๊าซเรือนกระจกอย่างเป็นรูปธรรม
[bookmark: _Hlk205126729](2.3) 	หุ้นกลุ่มที่มีธรรมาภิบาลดีเลิศและมีการเปิดเผยแผนธุรกิจที่เกี่ยวข้องกับ
การเพิ่มมูลค่าของกิจการ (“corporate value up plan”)
ให้เปิดเผยข้อมูลดังต่อไปนี้ ในรูปแบบตาราง
(2.3.1) 	สัดส่วนการลงทุนตามประเภทแผนการยกระดับการดำเนินงาน:
เปิดเผยสัดส่วนการลงทุนในหุ้นกลุ่ม corporate value up plan 
ตามประเภทของแผนการยกระดับการดำเนินงานในเรื่องใดเรื่องหนึ่ง ดังนี้  

(i) 	หุ้นกลุ่มที่มีแผนจะเข้ารับการประเมินด้าน E หรือ ESG จากผู้ประเมินฯ
(ii) 	หุ้นกลุ่มที่มีเป้าหมายและแผนการดำเนินงานเพื่อลดปริมาณ
การปล่อย GHGs ของประเทศไทย
ตารางสรุปการลงทุนในหุ้นกลุ่ม corporate value up plan 
	ประเภทหุ้นกลุ่ม corporate value up
	จำนวนบริษัท
	สัดส่วน (% ของ NAV)

	หุ้นกลุ่มที่มีแผนจะเข้ารับการประเมินด้านสิ่งแวดล้อม (E) 
หรือความยั่งยืน (ESG) จากผู้ประเมินผลการดำเนินงาน
ด้านความยั่งยืนตามมาตรฐานสากล
	
	

	หุ้นกลุ่มที่มีเป้าหมายและแผนการดำเนินงานเพื่อลดปริมาณ
การปล่อยก๊าซเรือนกระจกของประเทศไทย
	
	

	รวม
	
	


ข้อมูล ณ วันที่.....................................

(2.3.2) 	ข้อมูลการมีส่วนร่วมกับบริษัทที่ลงทุน
เปิดเผยสัดส่วนร้อยละของจำนวนบริษัทในกลุ่ม corporate value up plan ที่กองทุนรวมลงทุน ซึ่งบริษัทจัดการได้เข้ามีส่วนร่วม (engage) ภายในรอบ 1 ปีที่ผ่านมา
ตารางความครอบคลุมการมีส่วนร่วมกับบริษัทในกลุ่ม corporate value up plan 
	จำนวนบริษัทที่บริษัทจัดการได้ไป
มีส่วนร่วมแล้วในรอบการรายงาน (N)
	จำนวนบริษัทในกลุ่ม corporate value up plan ที่กองทุนรวมลงทุน (M)
	สัดส่วนความครอบคลุมของการมีส่วนร่วม 
(N/M, %)

	เช่น 8
	เช่น 10
	เช่น 80%


ข้อมูล ณ วันที่.....................................
หมายเหตุ 
(1) การมีส่วนร่วมกับบริษัทครอบคลุมการมีส่วนร่วมกับบริษัทโดยตรง (direct engagement) การร่วมมือกับผู้ลงทุนอื่น
ตามความเหมาะสม (collective engagement) หรือการเข้าร่วมเวทีสาธารณะ (เช่น SET Opportunity Day) เพื่อสนับสนุน
การดำเนินงานตาม corporate value up plan ของบริษัท
(2) นับบริษัทละ 1 ครั้งต่อรอบรายงาน หากเกิดการมีส่วนร่วมอย่างน้อยหนึ่งกิจกรรมในช่วงระยะเวลาการเปิดเผยข้อมูล




(2.4) หุ้นกลุ่มโครงการส่งเสริมการเพิ่มมูลค่าของบริษัทจดทะเบียน (“JUMP+”)
	ให้เปิดเผยข้อมูลดังต่อไปนี้ 
	(2.4.1) ความคืบหน้าในการดำเนินงานตามแผน JUMP+ ของบริษัทที่กองทุนรวมลงทุน
		เปิดเผยจำนวนบริษัทและสัดส่วนการลงทุน จำแนกตามความคืบหน้าในการดำเนินงานตามแผน JUMP+ ในรูปแบบตาราง ดังนี้
ตารางสรุปการลงทุนในหุ้นกลุ่ม JUMP+
	ประเภทหุ้นกลุ่ม JUMP+
	จำนวนบริษัท
	สัดส่วน (% ของ NAV)

	บริษัทสามารถดำเนินการได้ตามแผนงานสำคัญที่ระบุไว้
ในแผน JUMP+ ได้ครบถ้วน
	
	

	บริษัทสามารถดำเนินการตามแผนงานสำคัญที่ระบุไว้
ในแผน JUMP+ ได้บางส่วน และได้ระบุแนวทางปรับปรุงแก้ไข
	
	

	บริษัทสามารถดำเนินการตามแผนงานสำคัญที่ระบุไว้
ในแผน JUMP+ ได้บางส่วน แต่ไม่ได้ระบุแนวทางปรับปรุงแก้ไข
	
	

	รวม
	...แห่ง
	...%


ข้อมูล ณ วันที่.....................................
หมายเหตุ : แผน JUMP+ หมายถึง แผนธุรกิจ แผนด้านธรรมาภิบาล และแผนด้านสภาพภูมิอากาศ (ถ้ามี)
(2.4.2) ความครอบคลุมของการมีส่วนร่วมกับบริษัทในกลุ่ม JUMP+ 
		 เปิดเผยสัดส่วนของจำนวนบริษัทในกลุ่ม JUMP+ ที่กองทุนรวมลงทุน และบริษัทจัดการได้เข้ามีส่วนร่วม (engage) ภายในรอบ 1 ปีที่ผ่านมา ในรูปแบบตาราง ดังนี้
ตารางแสดงความครอบคลุมการมีส่วนร่วมกับบริษัทในกลุ่ม JUMP+
	จำนวนบริษัทที่บริษัทจัดการได้ไป
มีส่วนร่วมแล้วในรอบการรายงาน (N)
	จำนวนบริษัทในกลุ่ม JUMP+ 
ที่กองทุนรวมลงทุน (M)
	สัดส่วนความครอบคลุมของการมีส่วนร่วม 
(N/M, %)

	เช่น 6
	เช่น 10
	เช่น 60%


ข้อมูล ณ วันที่.....................................
หมายเหตุ
1. การมีส่วนร่วมกับบริษัทครอบคลุมการมีส่วนร่วมกับบริษัทโดยตรง (direct engagement) การร่วมมือกับผู้ลงทุนรายอื่น
ตามความเหมาะสม (collective engagement) หรือการสื่อสารกับบริษัทผ่านการร่วมเวทีสาธารณะ (เช่น SET Opportunity Day) โดยต้องมีวัตถุประสงค์เพื่อสนับสนุนหรือติดตามการดำเนินงานของบริษัทตามแผนด้านธุรกิจ แผนด้านธรรมาภิบาล และแผนด้านสภาพภูมิอากาศ (ถ้ามี) 
1. ในการคำนวณค่า N ให้นับแต่ละบริษัทเพียง 1 แห่งต่อรอบการรายงาน หากบริษัทจัดการได้ดำเนินกิจกรรมการมีส่วนร่วมกับบริษัทนั้นอย่างน้อย 1 กิจกรรมในช่วงเวลาดังกล่าว ทั้งนี้ ไม่ว่าบริษัทจัดการจะดำเนินกิจกรรมกับบริษัทเดียวกันกี่ครั้งก็ตาม
(2.5)	ตราสารหนี้เพื่อความยั่งยืน (Green Bond หรือ Sustainability Bond)
ให้เปิดเผยข้อมูลดังต่อไปนี้ ในรูปแบบตาราง
(2.5.1) รายละเอียดเกี่ยวกับวัตถุประสงค์การใช้เงินที่ได้จากการระดมทุน (use of proceeds) ของตราสารหนี้เพื่อความยั่งยืนที่ลงทุนสูงสุด 5 อันดับแรก (เช่น พลังงานหมุนเวียน 
การขนส่งที่สะอาด เป็นต้น)
ตารางวัตถุประสงค์การใช้เงินที่ได้จากการระดมทุนของตราสารหนี้เพื่อความยั่งยืนที่ลงทุนสูงสุด 5 อันดับแรก
	ลำดับ
	ชื่อตราสาร - ชื่อโครงการ
	วัตถุประสงค์การใช้เงินที่ได้
จากการระดมทุน (use of proceeds)
	สัดส่วน 
(% ของ NAV)

	1
	เช่น Green Bond – Energy A 
	เช่น พลังงานหมุนเวียน
	เช่น 10%

	2
	เช่น Sustainability Bond – Transport B 
	เช่น การขนส่งที่สะอาด 
	เช่น 9%

	3
	............................................................
	............................................................
	........................

	4
	............................................................
	............................................................
	........................

	5
	............................................................
	............................................................
	........................

	รวม
	—
	—
	....%


ข้อมูล ณ วันที่.....................................
(2.5.2) สัดส่วนการลงทุนในตราสารหนี้เพื่อความยั่งยืน จำแนกตาม
กลุ่มอุตสาหกรรมของผู้ออกตราสาร 
ตารางสัดส่วนการลงทุนตามกลุ่มอุตสาหกรรมของผู้ออกตราสารหนี้เพื่อความยั่งยืน 
	กลุ่มอุตสาหกรรมของผู้ออกตราสารหนี้เพื่อความยั่งยืน
	สัดส่วน (% ของ NAV)

	เช่น พลังงาน
	เช่น 15%

	เช่น คมนาคมขนส่ง
	เช่น 10%

	เช่น การจัดการน้ำและของเสีย
	เช่น 10%

	รวม
	เช่น 35 %


ข้อมูล ณ วันที่.....................................
(2.6) ตราสารหนี้ส่งเสริมความยั่งยืน (Sustainability-Linked Bond)
ให้เปิดเผยข้อมูลดังต่อไปนี้ ในรูปแบบตาราง
(2.6.1) รายละเอียดของตัวชี้วัดและเป้าหมายด้านความยั่งยืนที่ผู้ออก
ตราสารหนี้ส่งเสริมความยั่งยืนกำหนด
ตารางรายละเอียดของตัวชี้วัดและเป้าหมายด้านความยั่งยืนที่ผู้ออกตราสารหนี้ส่งเสริมความยั่งยืนกำหนด
	ลำดับ
	ชื่อผู้ออก
	ตัวชี้วัดและเป้าหมาย
ด้านความยั่งยืน
	ระยะเวลา
เป้าหมาย
	ดอกเบี้ย (%)/ 
อัตราการเพิ่มขึ้นของดอกเบี้ยหากไม่บรรลุเป้าหมาย (bps)
	สัดส่วน 
(% ของ NAV)

	1
	เช่น บริษัท A
	เช่น ลดการปล่อย GHGs Scope 1 และ 2 ลง 25% ภายในปี 2573
	เช่น 5 ปี
	เช่น 3.00%/ 
+25 bps
	เช่น 5%

	2
	เช่น บริษัท ก 
	เช่น เพิ่มสัดส่วนพลังงานหมุนเวียนเป็น 50% ภายในปี 2575
	เช่น 7 ปี
	เช่น 2.50%/ 
+50 bps
	เช่น 5%

	3
	เช่น บริษัท ข 
	เช่น ลดอัตราอุบัติเหตุ
จากการทำงานลง 50% ภายในปี 2572
	เช่น 4 ปี
	เช่น 2%/ 
+25 bps
	เช่น 5%

	รวม
	—
	—
	—
	—
	เช่น 15%


ข้อมูล ณ วันที่.....................................
หมายเหตุ ข้อมูลข้างต้นสะท้อนตัวชี้วัดและเป้าหมายด้านความยั่งยืนที่ผู้ออกตราสารหนี้ส่งเสริมความยั่งยืนกำหนด 
(2.6.2)	สัดส่วนการลงทุนในตราสารหนี้ส่งเสริมความยั่งยืน จำแนกตาม
กลุ่มอุตสาหกรรมของผู้ออกตราสารหนี้ส่งเสริมความยั่งยืน
ตารางสัดส่วนการลงทุนตามกลุ่มอุตสาหกรรมของผู้ออกตราสารหนี้ส่งเสริมความยั่งยืน
	กลุ่มอุตสาหกรรมของผู้ออกตราสารหนี้ส่งเสริมความยั่งยืน
	สัดส่วน (% ของ NAV)

	เช่น พลังงาน
	เช่น 20%

	เช่น คมนาคมขนส่ง
	เช่น 15%

	เช่น การจัดการน้ำและของเสีย
	เช่น 10%

	.............................................................................................................
	............................................................

	.............................................................................................................
	............................................................

	รวม
	.....%

(2.7) 	โทเคนดิจิทัลเพื่อการลงทุนกลุ่มความยั่งยืน
ให้เปิดเผยรายละเอียดด้านความยั่งยืนของโทเคนดิจิทัลเพื่อการลงทุนกลุ่มความยั่งยืน ที่กองทุนรวมลงทุนสูงสุด 5 อันดับแรก ในรูปแบบตาราง ดังนี้
ตารางรายละเอียดด้านความยั่งยืนของโทเคนดิจิทัลเพื่อการลงทุนกลุ่มความยั่งยืน ที่ลงทุนสูงสุด 5 อันดับแรก
	ลำดับ
	ชื่อโทเคน
	ประเภทโครงการอ้างอิง
	รายละเอียดด้านความยั่งยืน
	สัดส่วน
(% ของ NAV)

	1
	เช่น Token A
	เช่น โครงการพลังงานหมุนเวียน
	เช่น สนับสนุนการผลิตไฟฟ้าจากพลังงานแสงอาทิตย์ คาดลดการปล่อย GHGs ได้ 50,000 ตัน CO2e/ปี 
	เช่น 10%

	2
	เช่น Token B  
	เช่น โครงการอาคาร
สีเขียว
	เช่น ใช้เงินทุนเพื่อสร้างอาคารประหยัดพลังงานที่ได้มาตรฐาน LEED Platinum
	เช่น 7%  

	3
	เช่น Token C  
	เช่น โครงการฟื้นฟู
ป่าชายเลน 
	เช่น ใช้เงินทุนเพื่อปลูกป่าชายเลน 
เพื่อประโยชน์จากคาร์บอนเครดิต
	เช่น 6%

	4
	เช่น Token D  
	เช่น โครงการจัดการของเสีย
	เช่น ใช้เทคโนโลยี Waste-to-Energy 
ลดขยะฝังกลบ 200,000 ตัน/ปี  
	เช่น 5%  

	รวม
	—
	—
	—
	เช่น 28%


ข้อมูล ณ วันที่.....................................
(2.8) 	หน่วยทรัสต์ของทรัสต์เพื่อการลงทุนในอสังหาริมทรัพย์ (Real Estate Investment Trusts: “REITs”) และหน่วยลงทุนของกองทุนรวมโครงสร้างพื้นฐาน (Infrastructure Funds: “Infra Funds”) ที่ได้รับการจัดอันดับหรือคะแนนด้านความยั่งยืน
ให้เปิดเผยสัดส่วนการลงทุนใน REITs และ Infra Funds ที่มีความโดดเด่น
ด้าน E หรือ ESG โดยจำแนกตามผลการประเมินการจัดอันดับหรือคะแนนด้าน E หรือ ESG ในรูปแบบตาราง ดังนี้


ตารางสัดส่วนการลงทุนตามอันดับหรือคะแนนด้าน E หรือ ESG ของ REITs หรือ Infra Funds
	อันดับหรือคะแนนด้าน E หรือ ESG
	จำนวนกองทุน
	สัดส่วน (% ของ NAV)

	เช่น AAA 
	
	

	เช่น AA 
	
	

	เช่น A
	
	

	เช่น BBB
	
	

	รวม
	....กองทุน
	....%

	อันดับหรือคะแนนเฉลี่ยของพอร์ต ..........


ข้อมูล ณ วันที่.....................................
ทั้งนี้ การแสดงอันดับหรือคะแนนในตารางข้างต้นสามารถปรับตามมาตรฐานการเปิดเผยอันดับหรือคะแนนของผู้ประเมินฯ ที่บริษัทจัดการใช้บริการได้ อาทิเช่น กรณีบริษัทจัดการใช้คะแนน ESG หรืออันดับความเสี่ยงด้าน ESG เป็นเกณฑ์การพิจารณา และเห็นว่าการเปิดเผยในรูปแบบช่วงคะแนน 
(เช่น 0 – 0.99, 1 – 1.99, 2 – 2.99 เป็นต้น) หรือรูปแบบอื่นใด มีความเหมาะสมกว่า ก็สามารถปรับรูปแบบ
การแสดงอันดับหรือคะแนนด้าน E หรือ ESG ตามที่เห็นสมควรได้ 
17.4.3 	การเปิดเผยข้อมูลด้านความยั่งยืนเพิ่มเติมสำหรับกองทุนรวม SRI ทุกประเภท (ภาคสมัครใจ)
(1) ข้อมูลคาร์บอนฟุตพริ้นท์ของกองทุนรวม SRI
(1.1) เพื่อยกระดับความโปร่งใสในการเปิดเผยข้อมูลด้านความยั่งยืน บริษัทจัดการ
อาจพิจารณาเปิดเผยความเข้มข้นการปล่อยก๊าซเรือนกระจกของกองทุนรวม (Portfolio Carbon Intensity) 
อย่างน้อยปีละ 1 ครั้ง หรือเมื่อมีการเปลี่ยนแปลงสาระสำคัญ โดยใช้ค่าเฉลี่ยการปล่อยก๊าซเรือนกระจกถ่วงน้ำหนัก (Weighted Average Carbon Intensity: “WACI”) เป็นตัวชี้วัด ซึ่งสอดคล้องกับมาตรฐานที่ยอมรับในระดับสากล เช่น Partnership for Carbon Account Financials (“PCAF”) เป็นต้น โดยหากบริษัทจัดการจัดให้มี
การเปิดเผย ให้นำเสนอข้อมูลอย่างน้อย ดังนี้ ในรูปแบบตาราง
(1.1.1) ตัวชี้วัดที่ใช้: ระบุค่า WACI ของพอร์ตการลงทุนของกองทุนรวม พร้อมระบุหน่วยวัดที่ชัดเจน เช่น ตัน CO2e ต่อรายได้กี่ล้านบาทของกิจการที่ลงทุน เป็นต้น
(1.1.2) การเปรียบเทียบกับดัชนีชี้วัด (ถ้ามี): อาจเปิดเผยค่า WACI 
ของพอร์ตการลงทุนเมื่อเทียบกับดัชนีมาตรฐานที่เกี่ยวข้อง 
(1.1.3) วิธีการคำนวณและแหล่งข้อมูลที่ใช้อ้างอิงโดยสังเขป: อธิบายหลักการคำนวณและมาตรฐานที่ใช้อ้างอิง รวมถึงแหล่งที่มาของข้อมูล เช่น รายงานจากบริษัท ผู้ประเมินภายนอก ผู้ให้บริการข้อมูล ESG เป็นต้น
ตารางค่าความเข้มข้นการปล่อยก๊าซเรือนกระจกของกองทุนรวม SRI โดยถ่วงน้ำหนักตามสัดส่วนการลงทุน
	รายการ
(หน่วยวัด คือ.....)

	รอบการรายงาน
ปีก่อนหน้า
(ปี 25XX)
	รอบการรายงาน
ปีปัจจุบัน
(ปี 25XX)
	การเปลี่ยนแปลง 
YoY (%)

	Weighted Average Carbon Intensity ของกองทุนรวม
	…..ตัน CO2e/..ล้านบาท
	..…ตัน CO2e/...ล้านบาท
	

	Weighted Average Carbon Intensity ของดัชนีชี้วัด (ถ้ามี)
	..…ตัน CO2e/..ล้านบาท
	..…ตัน CO2e/...ล้านบาท
	


ข้อมูล ณ วันที่.....................................
แหล่งที่มาของข้อมูล.......................................
วิธีการคำนวนและมาตรฐานที่ใช้อ้างอิง.....................................
หมายเหตุ ค่า Weighted Average Carbon Intensity เป็นการเปิดเผยภาคสมัครใจ โดยสะท้อนความเข้มข้นการปล่อยก๊าซเรือนกระจกของกองทุนรวม SRI เมื่อเทียบกับรายได้ของกิจการที่ลงทุน ทั้งนี้ ผู้ลงทุนควรพิจารณาข้อมูลร่วมกับปัจจัยอื่น 
เช่น แผนการเปลี่ยนผ่านของกิจการ และการมีส่วนร่วมของบริษัทจัดการ
สำหรับกองทุนรวม SRI ที่เป็น fund of funds หรือ feeder fund ที่ต้องการเปิดเผย WACI ของกองทุนรวม ตามข้อกำหนดภาคสมัครใจข้างต้น ให้ดำเนินการ ดังนี้ 
(1) หลักการคำนวณ: ค่า WACI ของ fund of funds หรือ feeder fund 
จะเป็นค่าเฉลี่ยถ่วงน้ำหนักของค่า WACI ของกองทุนปลายทางที่กองทุนรวม SRI ลงทุน ตามสัดส่วนการลงทุน
	ตัวอย่างเช่น หากกองทุน SRI (fund of funds) ลงทุนในกองทุนปลายทาง A  60% ของ NAV (มีค่า WACI = 100) และลงทุนในกองทุนปลายทาง B  40% ของ NAV (มีค่า WACI = 50)  ค่า WACI ของกองทุน SRI จะเท่ากับ (60% x 100) + (40% x 50) = 80
(2) แหล่งข้อมูล: บริษัทจัดการต้องใช้ข้อมูลค่า WACI ล่าสุดที่เปิดเผยโดยกองทุนปลายทางเป็นแหล่งอ้างอิงหลัก หากกองทุนปลายทางไม่เปิดเผยข้อมูลดังกล่าว บริษัทจัดการต้องระบุสัดส่วนของพอร์ตการลงทุนที่ไม่สามารถคำนวณค่า WACI ได้ให้ชัดเจน
(3) การนำเสนอข้อมูล: สามารถนำเสนอข้อมูลในรูปแบบตารางตามที่กำหนดใน ‘ตารางค่าความเข้มข้นการปล่อย GHGs ของกองทุนรวมโดยถ่วงน้ำหนักตามสัดส่วนการลงทุน’ ได้ โดยข้อมูลที่แสดงจะเป็นค่า WACI ที่คำนวณตามหลักการคำนวณในข้อ (1) 
(1.2) บริษัทจัดการอาจพิจารณาเปิดเผยคาร์บอนฟุตพริ้นท์ของกองทุนรวมเพิ่มเติม
อย่างน้อยปีละ 1 ครั้ง หรือเมื่อมีการเปลี่ยนแปลงสาระสำคัญ โดยใช้ตัวชี้วัด WACI และแสดงผลการวิเคราะห์ แยกตามสาขาหลักที่เกี่ยวข้องกับการมีส่วนร่วมที่ประเทศกำหนด (Nationally Determined Contributions: “NDC”) ได้แก่ (1) พลังงาน (2) คมนาคมขนส่ง (3) อุตสาหกรรมและการใช้พลังงาน (4) การจัดการของเสีย เพื่อสะท้อนความสอดคล้องกับเป้าหมายการลด GHGs ในระดับประเทศ โดยหากบริษัทจัดการจัดให้มีการเปิดเผย ให้นำเสนอข้อมูล
อย่างน้อย ดังนี้ ในรูปแบบตาราง โดยที่การเปิดเผยควรใช้หน่วย ตัน CO2e ต่อรายได้กี่ล้านบาทของกิจการที่ลงทุน
ตารางความเข้มการปล่อยก๊าซเรือนกระจกแบบถ่วงน้ำหนัก (WACI) แยกตามสาขาหลักที่เกี่ยวข้องกับ
การมีส่วนร่วมที่ประเทศกำหนด (NDC)
	สาขาหลัก
ที่เกี่ยวข้องกับ NDC 
	ค่า WACI รอบการรายงานปีก่อนหน้า
(ปี 25XX)
	ค่า WACI รอบการรายงานปีปัจจุบัน
(ปี 25XX)
	การเปลี่ยนแปลง YOY (%)
	ค่า WACI
Benchmark
(ถ้ามี)

	(1)พลังงาน
	…ตัน CO2e/..ล้านบาท
	…ตัน CO2e/..ล้านบาท
	
	….ตัน CO2e/..ล้านบาท

	(2)คมนาคมขนส่ง
	…ตัน CO2e/..ล้านบาท
	…ตัน CO2e/..ล้านบาท
	
	….ตัน CO2e/..ล้านบาท

	(3)อุตสาหกรรมและการใช้พลังงาน
	…ตัน CO2e/..ล้านบาท
	…ตัน CO2e/..ล้านบาท
	
	….ตัน CO2e/..ล้านบาท

	(4)การจัดการของเสีย
	…ตัน CO2e/..ล้านบาท
	…ตัน CO2e/..ล้านบาท
	
	…ตัน CO2e/..ล้านบาท

	รวม (Total WACI)
	…ตัน CO2e/..ล้านบาท
	…ตัน CO2e/..ล้านบาท
	
	


ข้อมูล ณ วันที่.....................................
เพื่อให้ผู้ลงทุนได้รับข้อมูลที่ครบถ้วน บริษัทจัดการอาจพิจารณาเปิดเผยข้อมูลประกอบ โดยสรุปถึงแผนการลดคาร์บอนของกองทุนรวม (decarbonization plan) มาตรการหรือแผนการดำเนินงาน
ด้านความยั่งยืน (stewardship plan) รวมถึงแหล่งข้อมูลหรือมาตรฐานที่ใช้อ้างอิง (เช่น PCAF TCFD ISSB 
เป็นต้น) พร้อมทั้งจัดให้มีเว็บลิงก์ในกรณีที่มีการเปิดเผยข้อมูลฉบับเต็มไว้ที่อื่น เพื่อให้ผู้ลงทุนสามารถเข้าถึงและดาวน์โหลดได้โดยสะดวก


(2) ผลการประเมินความเสี่ยงด้าน ESG ของกองทุนรวม SRI
บริษัทจัดการอาจพิจารณาเปิดเผยผลการประเมินความเสี่ยงด้าน ESG ของกองทุนรวม SRI เพิ่มเติมได้ตามความสมัครใจ อย่างน้อยปีละ 1 ครั้ง หรือเมื่อมีการเปลี่ยนแปลงสาระสำคัญ เพื่อเพิ่มความโปร่งใสและช่วยให้ผู้ลงทุนเข้าใจความเสี่ยงด้านความยั่งยืนของกองทุนรวม SRI ได้ดียิ่งขึ้น โดยหากบริษัทจัดการจัดให้มีการเปิดเผย ให้นำเสนอข้อมูลอย่างน้อย ดังนี้ ในรูปแบบตาราง 
(2.1)	ชื่อผู้ให้บริการข้อมูลและระเบียบวิธี
ระบุชื่อของผู้ประเมินฯ หรือผู้ให้บริการข้อมูลด้าน ESG พร้อมทั้งอธิบายเกณฑ์
การประเมินหรือมาตรฐานที่ใช้อ้างอิงโดยสังเขป และอ้างอิงแหล่งข้อมูลที่ผู้ลงทุนสามารถศึกษารายละเอียด
ของระเบียบวิธีประเมินได้ 
(2.2) คะแนนความเสี่ยงโดยรวม
แสดงคะแนนความเสี่ยงด้าน ESG โดยรวมของกองทุนรวม SRI เปรียบเทียบกับ
ดัชนีชี้วัด (โปรดระบุชื่อดัชนี) 
(2.3) การกระจายตัวของความเสี่ยง
แสดงสัดส่วนน้ำหนักการลงทุน (% weight) ของพอร์ตการลงทุนของกองทุนรวม SRI ในแต่ละระดับชั้นความเสี่ยง เปรียบเทียบกับดัชนีชี้วัด
(2.4) สัดส่วนที่ไม่ได้รับการประเมิน
เปิดเผยสัดส่วนของพอร์ตการลงทุนของกองทุนรวม SRI ที่ไม่ได้รับการประเมิน
ความเสี่ยงด้าน ESG โดยผู้ประเมินฯ หรือผู้ให้บริการข้อมูลดังกล่าว
(2.5) ข้อมูลประกอบอื่น ๆ (ถ้ามี)
หากมีการจัดทำรายงานฉบับเต็ม ให้จัดทำเว็บลิงก์เพื่อให้ผู้ลงทุนเข้าถึงข้อมูลเพิ่มเติม
ตารางผลการประเมินความเสี่ยงด้าน ESG ของกองทุนรวม SRI
	รายการ
	ผลการประเมินความเสี่ยง
ด้าน ESG ของกองทุนรวม
	ดัชนีชี้วัด
(โปรดระบุชื่อดัชนี.............)

	ความเสี่ยงด้าน ESG 
ของกองทุนรวม SRI
	เช่น ความเสี่ยงต่ำ (Low Risk) 
(0-xx)
	เช่น ความเสี่ยงต่ำ (Low Risk) 
(0-xx)

	การกระจายระดับความเสี่ยง
ของพอร์ตการลงทุน (%)
	สัดส่วน (% ของ NAV)
	สัดส่วนในดัชนีชี้วัด (%)

	เช่น ความเสี่ยงต่ำ (Low Risk) 
(0-xx)
	
	

	เช่น ความเสี่ยงปานกลาง (Medium Risk) (xx-xx)
	
	

	เช่น ความเสี่ยงสูง (High Risk) (xx- xx)
	
	

	[เช่น…ไม่ได้รับการประเมิน…]
	
	


ข้อมูล ณ วันที่.....................................
หมายเหตุ ผลการประเมินข้างต้นจัดทำโดย [..ชื่อผู้ประเมิน..] และเป็นข้อมูลภาคสมัครใจ ผู้ลงทุนควรใช้ประกอบการพิจารณาร่วมกับรายละเอียดอื่น ๆ ในหนังสือชี้ชวน
ทั้งนี้ บริษัทจัดการอาจพิจารณานำเสนอผลการประเมินความเสี่ยงด้าน ESG 
ในรูปแบบแผนภูมิแท่ง (bar chart) ที่แสดงการเปรียบเทียบผลการประเมินความเสี่ยงด้าน ESG ของกองทุนรวมกับดัชนีชี้วัด ตามระดับความเสี่ยง แทนการจัดทำในรูปแบบตารางตามตัวอย่างข้างต้นได้ 
อนึ่ง สำหรับกองทุนรวม SRI ที่เป็น fund of funds และ feeder fund เพื่อให้ผู้ลงทุน ได้รับทราบผลการประเมินความเสี่ยงด้าน ESG ที่โปร่งใส ชัดเจน และไม่ก่อให้เกิดความเข้าใจผิด อันเนื่องมาจากกองทุนปลายทางแต่ละกองทุนอาจใช้ผู้ประเมินฯ ที่แตกต่างกัน ซึ่งผู้ประเมินฯ แต่ละรายอาจมีระเบียบวิธี
และมาตรวัด (methodology and metrics) ที่ไม่เหมือนกัน การเปิดเผยผลการประเมินความเสี่ยงด้าน ESG 
ของกองทุนปลายทางโดยตรง จะช่วยให้ผู้ลงทุนสามารถประเมินความเสี่ยงจากแหล่งข้อมูลต้นทางที่ถูกต้องและครบถ้วนได้มากกว่า
ดังนั้น กรณีบริษัทจัดการประสงค์จะเปิดเผยผลการประเมินความเสี่ยงด้าน ESG 
ของกองทุนรวม SRI ที่เป็น fund of funds และ feeder fund ให้บริษัทจัดการเปิดเผยช่องทางการเข้าถึง
ผลการประเมินความเสี่ยงด้าน ESG ของกองทุนปลายทาง ทั้งนี้ กรณีที่กองทุนปลายทางไม่มีการเปิดเผย
ผลการประเมินความเสี่ยงด้าน ESG หรือไม่มีเว็บลิงก์ที่สามารถเข้าถึงได้โดยสาธารณะ ให้ บลจ. ระบุในตารางว่า "ไม่มีการเปิดเผยข้อมูล" เพื่อให้ผู้ลงทุนทราบถึงสัดส่วนของพอร์ตการลงทุนที่ไม่สามารถประเมินความเสี่ยงในมิตินี้ได้ โดยให้นำเสนอข้อมูลในรูปแบบตาราง และมีรายละเอียดอย่างน้อยดังต่อไปนี้


ตารางสรุปผลการประเมินความเสี่ยงด้าน ESG ของกองทุนปลายทาง
	ชื่อกองทุนปลายทาง
	สัดส่วน (% ของ NAV)
	เว็บลิงก์สำหรับผลการประเมินความเสี่ยง
ด้าน ESG ของกองทุนปลายทาง

	ระบุชื่อกองทุนปลายทาง A
	
	ระบุ URL ที่นำไปสู่หน้าผลการประเมินความเสี่ยงด้าน ESG โดยตรง

	ระบุชื่อกองทุนปลายทาง B
	
	ระบุ URL ที่นำไปสู่หน้าผลการประเมินความเสี่ยงด้าน ESG โดยตรง

	ระบุชื่อกองทุนปลายทาง C
	
	เช่น ไม่มีการเปิดเผยข้อมูล


ข้อมูล ณ วันที่.....................................

หมายเหตุ
· การเปิดเผยสรุปผลการประเมินความเสี่ยงด้าน ESG ของกองทุนปลายทางเป็นการเปิดเผยข้อมูลแบบรายปี
· ข้อมูลผลการประเมินความเสี่ยงด้าน ESG เป็นของกองทุนปลายทาง
· การเปิดเผยนี้มีวัตถุประสงค์เพื่อเพิ่มความโปร่งใสและให้ผู้ลงทุนเข้าถึงแหล่งข้อมูลต้นทาง มิใช่การรับประกันความเสี่ยงด้าน ESG หรือคำแนะนำการลงทุน
17.5 กรณีกองทุนรวมที่มีการเรียกเก็บค่าธรรมเนียมตามผลการดำเนินงาน (performance fee)
เพื่อให้ข้อมูลที่เกี่ยวข้องกับ performance fee ถูกนำเสนออย่างถูกต้อง โปร่งใส และสะท้อนความเป็นธรรมระหว่างผู้ลงทุนกับบริษัทจัดการ บริษัทจัดการต้องเปิดเผยหลักเกณฑ์ วิธีการคำนวณ และการเรียกเก็บ performance fee อย่างชัดเจน รวมทั้งให้เปิดเผยข้อมูลอื่น ๆ และรายละเอียดเพิ่มเติมเกี่ยวกับ performance fee ตามประกาศและแนวปฏิบัติของสมาคมบริษัทจัดการลงทุนด้วย 
18. ข้อมูลเพิ่มเติม
ให้ระบุสัญลักษณ์หรือข้อความไว้ในส่วนบนสุดในหน้าแรกของ factsheet ในกรณีดังต่อไปนี้
18.1 กรณีเป็นกองทุนรวมเพื่อการเลี้ยงชีพที่มีการรับโอนเงินจากกองทุนสำรองเลี้ยงชีพหรือรับโอนเงินดังกล่าวต่อเนื่องจากกองทุนรวมเพื่อการเลี้ยงชีพอื่นตามแนวทางที่สมาคมกำหนด : ให้ระบุว่า “รองรับกองทุนสำรองเลี้ยงชีพ”
18.2 กรณีเป็นกองทุนรวมเพื่อผู้ลงทุนที่เป็นกองทุนสำรองเลี้ยงชีพ : ให้ระบุว่า “สำหรับกองทุนสำรองเลี้ยงชีพ”
18.3 กรณีกองทุนรวมที่มีความเสี่ยงสูงหรือมีความซับซ้อนตามประกาศว่าด้วยหลักเกณฑ์ในรายละเอียดเกี่ยวกับการติดต่อและให้บริการลูกค้าสำหรับผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า : ให้ระบุว่า “กองทุนรวมที่มีความเสี่ยงสูงหรือซับซ้อน”
18.4 กรณีเป็นกองทุนรวม SRI ให้บริษัทจัดการเปิดเผยตราสัญลักษณ์ของกองทุนรวม
ตามวัตถุประสงค์ด้านความยั่งยืน (sustainability objective) แต่ละประเภท 
18.5 กรณีเป็นกองทุนรวมอิสลาม ให้บริษัทจัดการเปิดเผยตราสัญลักษณ์กองทุนรวมอิสลาม
18.6 กรณีเป็น L&I ETFs : ให้ระบุว่า “กองทุนรวมอีทีเอฟที่เหมาะสำหรับ short-term market timing หรือ hedging purposes และไม่เหมาะกับ long-term investment”
18.7 กรณีกองทุนรวมมี net exposure ในคริปโทแอสเซ็ทให้ระบุในส่วนคำเตือนว่า “กองทุนที่ไม่เหมาะสมกับผู้ลงทุนที่ต้องการผลตอบแทนอย่างสม่ำเสมอหรือต้องการรักษาเงินต้น ผู้ลงทุนโปรดศึกษาและลงทุนให้เหมาะกับระดับความเสี่ยงที่ยอมรับได้” โดยสามารถปรับปรุงถ้อยคำให้เหมาะสม โดยยังคงสาระสำคัญไว้

